
Gratitudal dediko 


Me dedikas ica libro a omni ti qui laboris pri e por poezio en la diversa mondolinguala 
movement, e specale al sequanta amiki idista: 


S-ro Andreas Juste, amiko e valoroza Ido-Poeto, qua akurate korektigis mea tradukuri. 
Sen ilu, me nultempe povabus audacar la prizento di mea laboruro. 


S-ro Louis Pascau, amiko e valoroza Ido-prozifero ed anke poeto, qua ofte kurajigis me 
en mea laboro. 


Damzelo Emma-Louise Bosshard, vera meceno dil Ido-kulturo, sen qua diversa valoroza 
libri nultempe povabus aparar. 


Tazio Carlevaro, Les Hauts-Geneveys (Suisia) 


1977 


Remarko pri kopio-yuro dil poemi 


Esas preske neposibla kompilar antologio demandinte a omn autori la permiso tradukor 
(e publisor) lia poemi. Multa mortis (e me ne savas, qua havas lia publiso-yuri). Di multi, 
me ne konocas l’adreso. Do me pregas, ke la nedemanditi pardonos me... e ne tro 
protestos. Me prizentis — kom interkambio — ampla bibliografio del laboruri da omna 
traktit autori. 


Abreviuri uzita 


EA Esperanta Antologio (Red. W. Auld) 

OV Originala Verkaro (autoro: L.L. Zamehof) 
pag. pagino 

la. inter altra 


Komento kom prefaco dil libro 


La historio di ca libreto 


Mea kunlaboro kun Juste esas tre antiqua, ed ol eventis dum diferanta periodi. Tre frua momento, 
kande Juste preparis sua granda poemo Rinaldo. Ni ofte skribis — reciproke — pri diferanta temi, 
ma precipue pri literaturo. Me esis, lore, tre yuna. Adolecanto. Me konservis la da ilu sendita 
manuskripti, ma la letri, quin il sendis a me, desaparis. Me sempre queris lua helpo, lor labori 
desfacile sur literaturala domeno, en Ido. Il esis preciza, klara, ideoza. Yen do pro quo me havis 
intereso pri Ido e pri literaturo, ed anke konservis ol. 


En 1963 me vakancis en Múnchen por plu bone lernar la praktikado dil germana linguo. Me esas 
suisa itallinguano, qua volis, lore, lernar medicino an l” Universitato Zúrich. Quon me ya anke 
facis. Quankam en la liceo on docis la germana, la praktikado venas nur de plu-min longa restado 
en loko, ube la germana parolesas. Me ne vehis a Zŭrich, nam me volis lernar la norm-germana, 
e ne la suis-germana linguo. Ton me anke facis, ma erste plu tarde. 


Quon facar en Miinchen, qua tatempe esis granda vilajo, kun eceptale bela muzei ? Vizitar 
biblioteki. La biblioteko dil Munkena Esperanto-Grupo. Quante multa libri me “devoris” en la 
bela somero, sur benketo dil Theresienwiese! Me anke skriptis kelka notici pri la libri lektita. 


Kelka yari plu tarde, kande me jam vivis en Zŭrich, amiko J.J. Sturzenegger, regretinde tro frue 
mortinta, invitis me, kun mikra interesata grupo, en sua hemo, por kune lektar e komentar 
poeziala texti en Esperanto. Agreabla vesperi, di qui restas a me bela memoraji. Forsan en la yaro 
1967? Me ne konservis la dio-libro di ta yari. 


Plu tarde, me kunlaboris kun Prof. Dr Ivo Lapenna (e kun Ulrich Lins) en la redaktado dil 
enciklopediatra libro Esperanto en perspektivo, qua aparis en 1974. Ma en 1970 mea parto esis 
ja pronta. Me volis propozar enciklopediala libro pri la esperantal literaturo: beletro, ciencala 
prozo, interlinguistiko, ed anke revui. Me ne volis propozar libro pri kritiko literaturala. Mea 
intenco esis propozar libro, qua povas duktar la lekteri al exploro di biblioteki, ube trovesas la 
mencionita libri. En ta tempo, ol esis la maxim kompleta bibliografial ed anke kelke kritika 
laboruro pri la Esperantala kulturo (ne nur “literaturo”). 


Me retrovis Juste, pos l” aparo di Esperanto en Perspektivo, e me pensis, ke forsan me povus 
tradukar kelka poemi de Esperanto aden Ido. Me longe karesis tal ideo, a qua akompanesis anke 
la projeto tradukar tala poemi aden l” italiana linguo. L’ italo Giordano Azzi tradukis kelka poemi 
esperantala aden la nord-italiana dialekto dil urbo Como, quale anke facis la ital-suisa poeto e 

skolestro Dante Bertolini, qua preparis ya traduki, aparinta, tamen, en la linguo italiana, ne en 
dialekto. 


Hodiala konsideri pri kelka temi 


Me propozas ica mikra libro, ne tre skolatra. Ol esas, tamen, tamen frukto di longa laboro. Ol 
kontenas ne nur poemo tradukita, ma la rezultajo di lekto, di selekto, di prefero, di emocionala 
partopreno, kun probo komprenar, anke intelektale, la materialo kolektita. De la aparo dil unesma 
edito (1977), per alkohola stencil-imprimo, pasis 45 yari, nam ca riedito aparas en 2022. Esas 
klara, ke venis nova tempo, nova maniero vivar, ma anke nova konoci, plu klara kompreno dil 
eventi, e dil tatempa situeso. Do, aparas anke l” erori. 


Forsan, erori di selekto. Tamen, me konstatis, ke multa poemi hike prezentita ankore plezas a 
me, ma certe me ne sequis studii qui duktus me a konoci, e a plu profunda kapableso di kritiko. 
Mea hodiala vido-punto kelke diverjas de mea olima vido-punto. Tatempe, me evis inter 16 e 25 
yari: tre lontana epoko. 


Me tamen ne perdis la deziro skriptar ulo pri la literaturo, la poeziala uzo dil linguo Ido, e la 
intelektal “etoso (intelektal, kultural e spiritual atmosfero) di ta epoko. 


Kelk aspekti dil teorio pri literaturo 


Tatempe, do mea bazi literaturkritikala esis ne nur mikra, ma anke poka. La distingo inter formo 
e kontenajo esas la restajo di mea aristotelala kulturo, qua en ta yari uzesis anke en marxista 
kuntexti. Nun, mea vido-pnto esas multe plu komplexa. Exemple, la termino “klasika” postulus 
plu klara defino. Supozeble, “klasika” povas ankore nun uzesar por autori, qui, tamen, formale 
inspiresas dal budapestal literaturala skolo, adminime koncernate la kulturo de Esperanto. 


La terminon “skolo” me utiligis tro ofte, ed anke en konfuziganta maniero. Me hodie opinionas, 
ke existis forsan nur du skoli. La budapestala, e la marxista. Ca lasta skolo ne koncernas la formo, 
ma la kontenajo, la spirito dil poezio. Ne existas altra skoli. La mencionita termino, koncernanta 
altr autori, indikas nur grupi, qui vivis en certena regioni o landi, ed en certena epoki. 


Mankas komplete vera e moderna literatural exploro pri singla autoro, segun la moderna kriterii. 
La hodiala kritiko dil literaturo permisus bone evidentigar la diverseso existanta inter la 
nombroza poeti esperantistala (ed anke idala, se on facus la sama laboro pri lia libri). 


Mea experienco pri la pozitiva aspekti dil poeziala utiligo di Ido 


Utiligar Ido por poezio esas interesiva exerco. Anke nur en tradukado. Esperanto esas linguo 
(preske) sen oxitona vorti. E, certe, sen proparoxitona vorti. Esperanto vivas en totala 
paroxitonismo. Nur paroxitonismo es rejo, e do la ritmo dil linguo es kelke enoyoza. E requestas 
alta kapablesi che l” autoro di poeziala texti. 


En Ido, oxitoneso esas facile atingebla, sen granda desfacilajo, en linguo qua, en prozo, esas anke 
paroxitonala, e do kelke enoyoza. Ni videz quale Ido helpas en la oxitonigado dil linguo en 
specala poeziala momenti. Ma anke en Ido ne existas proparoxitona vorti. Yen desfacilajo. 


L” adjektivo povas perdar la finajo -a: finala / final, granda / grand, vivanta / vivant. 

La substantivo povas perdar la finajo -o: fino / fin”, mondo / mond”, suno / sun”. 

La verbo, en sua formo infinitiva, esas oxitona: vivar / vivir / vivor. 

La verbo, en sua formo indikativa prezenta, povas perdar sua finalo -as: sen indiko, en la 
verbo esar (esas / es), e kun indiko en l’ altra verbi: vivar (vivas / viv-). 

e L”adverbi povas (ne-oficale) perdar la finalo -e: anke / ank, morge / morg. 


La diftongi ofras interesiva posibleso. Generale, en Ido, cielo pronuncesas /ci-e-lo/, ma en 
poezio povas transformacar su a /cye-lo/. Tre utila. 


Juste longe diskutis, ka tala posibleso di asimilo o diftongigo (o di reduktigo) existas anke inter 
vorti, exemple, en kazo de sama vokalo. 


Yen exemplo di asimilo: 
amika afero / amikafero; homi iracanta / homi-racanta 


O ya diftongigo, en la sequanta exempli: 


cieli azura (cyelyazura) 
manu’ amoroza (manwamoroza) 


Ma ta posiblesi nulteme studiesis profunde e produktive. 


Kelk informi pri l' uzita metrika sistemo 


Omna poemi hike prizentita korektigesis, koncerne linguo e metriko, da Andreas Juste. Me tamen 
agnoskas, ke ne sempre me konsentis kun ilua propozi: do, se la lektero konstatas mala rezultaji, 
mea esas la kulpo! Koncerne metriko, me probis sequar la matura konsili e la valoroza experienci 
di s-ro Juste. 


Bazo di mea rimala laboro esis la konocata Rimaro da J. Guignon (Ido-Kontoro, Thaon-les- 
Vosges 1928), kun plur adjuntaji da Andreas Juste. 


Mea metrika sistemo tre similesas a olta qua uzesas en l” esperantala poezio. Me do ne traktas ol. 
Tamen, me uzis kelka novaji (ja propozita da s-ro Juste), qui semblas a me tre bona, ma qui 
kontrastas ne nur kun l” esperantala kustumo, ma anke kun l” idala. 


1. Me sempre konsideris kom “duima” konsonanti /1/ e /u/ avan /e/ e /o/, e dop altra vokalo. La 
litergrupo IU e UI pronuncesas respektive quale /yu/ e /wi/. Yen silabo-divido: brui-so, de- 
via-can-ta, si-nio-ro, cie-lo, quie-ta, edc. 


2. Sandhi-fenomeni: du diferanta vokali (un ye l’ fino di vorto, l” altra ye l' komenco dil 
sequanta vorto) formacas hiato. Tala hiati mustas segunpove evitesar. Tamen, se un ek ta 
vokali es Io U, ol povas, ma ne mustas, formacar diftongo. Se du sama vokali trovesas en ta 
poziciono, lore oli reduktesas a un sola (ex-e ili iras - 1l-1-ras). 


3. Vorti neoficala recevas signo 5. 


4. Eliziono: la finalo -a dil adjektivo povas elizionesar tranquile. La finalo -o dil substantivo 
povas elizionesar tranquile, ma on sempre adjuntas l” apostrofo grafiala (“). La finalo -as dil 
verbala tenso povas elizionesar, se ne existas posibleso krear konfuzo. Grafiale, on remplasas 
ol per la signo (-). 


(1973) 


Cadiala remarko (2019): por preparar la redakto di ca libro, me mustis atenceme lektar mea texti. 
E me observis, ke ne sempre me respektis la mencionita reguli. To debesas al diferanta periodi, 
dum qui me esis tradukale aktiva. 


La hodiala diminuto dil interlinguistikal movementi 


Certe, ja en 1977 on remarkis la pokopa diminuto dil movementi planlinguala. Ma to ne eventis 
pro ula nigra komploto, ma pro “normala” sociologiala mekanismi. 


1. La homaro ne suspiras al internaciona linguo, e ne konsideras la nacionala lingui kom ulo 
santa, e absolute defendinda. 

2. La homi simple lernas la linguo, qua esas maxim utila, e qua permisas altigo dil sociala nivelo, 
di la homo, qua lernas ol, e di lua familiani. Altra konsideri esas superflua, o sen importanteso. 

3. Generale, la homi deziras lernar linguo anke utila en internaciona nivelo, e li savis, ja olim, 
ke tala linguo existas. To es 1” angla linguo. En internaciona nivelo: literaturala, kulturala, 
muzikala, politikala, ciencala. 


L’antiqua esperi dil planlinguani montris su klare kom eroroza: la populo ne (plu) kredas al 
neceseso di internaciona neutra linguo. Ol kredas, certe, al neceseso di un internaciona linguo, 
ma — cadie — ol esas esas l” angla. Sen desfaciliaji e sen problemi. La planlinguani ne sucesis 
konvinkar la homaro pri sua ideala valori. En 1” internaciona komunikado, la cadie importanta 
valoro esas la praktikala utiligebleso. 


Do, la difuzo di la planlingui regresas. E ta regreso kauzas konflikti en la movementi. Existas 
esperantisti qui akuzas l” esperantisti ipsa, esar la kauzi dil regreso. Nova linguo plu perfekta 
havus plu bona suceso. On esperas pri nova organizo-sistemo. On kredas a plu moderna kultural 
instrumenti (libri, kongresi, radio, lerno-programi, edc.). Ma to ne solvos la questiono. 


Semblas tamen, ke nova planinguani arivas. Certe. Ma ne esas homi qui kredas pri la olima ideali, 
di komuna linguo. No: li venas, nam li havas plezuro ludar per linguo. Ofte li jokas per konstrukto 
di propra nova linguo. Sen altra skopo, kam havar plezuro en tala okupeso. Quale eventas tre 
ofte, li lernos rapide, okupos su per la planlingui, e pos 10 yari livos ca domeno. La propageri dil 
planifikita lingui esas sempre plu rara. Supozeble, li desaparos. 


Fortunoze, existos anke future homi, qui deziros e havos plezuro en la experimentado dil lingui 
en literaturala domeno. 


Inter 1950 e 1965 eventis kontinuanta augmento e kresko dil Esperanto-literaturo, koncerne sive 
nombro di autori, sive nombro di libri, sive nombro di revui literaturala aparanta. Tamen, lente ma 
konstante, on havas 1” impreso, ke nova propageri ne arivas, ke l” espero pri un futuro planlinguala 
aparas sempre min intensa, e ke la movementi havas membri sempre min yuna — o plu olda. 


Malgre la diminuto dil planlinguani, la publikigo dil libri esas sat aktiva. Pro la facileso imprimar. 
Anke la kongresi povas funcionar ne male, anke pro la facileso voyajar, e pro la kusti cadie 
aceptebla por multa homi. 


Ka nova maniero ofrar planlinguo al publiko havos suceso? Probable yes: ol ofros nova maniero 
por juar nova e diferanta linguo-lernado. Me esperas, ke la homi ankore prizos prozo e poezio, e 
trovos interesa anke la poeti idala — e la poeti esperantala. Ili ed eli meritas lo. 


E forsan ica libreto apertos kelka pordi, e kelka fenestri, anke en futura yari, ube l” artificala 
lingui esos simpla hobio, e ne idealo. 


Introdukto 


Pri interplanlinguistika nekonoco 


Poligloteso (anke en Suisia — malgre kontrastanta, ed eroroza — opiniono) esas rara. 
Poligloteso en planlinguistiko es mem plu rara. Cetere, racionale, tala plurlingualeso es certe 
maxim stranja, e maxim neutila. Nam la planlingui esas idiomi kreita por facar la 
plurlingualeso superflua. 


Tala poligloteso do povas spricar sive del hazardo, sive del inklineso — sive de amba. E la hik- 
lasta esas precize mea kazo. 


En 1957 me evis 12-yari. Me lernis, unesmaloke, Ido, a qua erste plu tarde adjuntesis 
Esperanto. Ne esis facila por me distingar (linguale) inter la du, tante plus, ke Esperanto- 
parolanti trovesis lore en sat granda nombro en Ticino, dum ke me absolute ne savis, kad l” 
Ido-movemento ankore existas, o kad ol desaparis. Erste en 1960, me povis kontaktar kun ol. 
E de lore, me restis atencoza e interesoza spektero dil kultural vivo di la du movementi. 


To, quo astonigis me maxim multe, esis la totala nesavo da un movemento pri l” altra. 
Quankam la du lingui similesas reciproke, quankam la developo di la du movementi es 
paralela, quankam la publiko es la sama, quankam la skopi es egala ... la membri tote simple 
ignoras su reciproke. 


Maxim generale, la esperantisti savas nulo pri 1” Ido-movemento, pri 1” Ido-kulturo e pri l’ 
Ido-literaturo (e maxim ofte nulo anke pri l” Ido-linguo). Multi havas neracionala pavori 
koncernanta Ido. Altri havas stereotipi e prejudiki. Uli mem supozas, ke Ido ja delonge 
desaparis. 


L” Idisti ne es tre diferanta: li generale o ne savas Esperanto, o mastras ol en nekontentiganta 
maniero. Li ne konocas l” esperantala kulturo, e ne interesas su pri esperantologio. Ofte, li 
expresas la timo, ke 1” esperantala movemento povas montrar su kom enemika kontre Ido. 
Certe, l” esperantisti kondutis koncerne l” Ido-movemento precize tale, quale 1” Idisti timis, 
quankam nultempe sistematre. Lo saman facis anke l” Idisti. Efekto dil psikologiala e sociala 
klimato dil olima tempo. 


La kauzo di ta “fratal enemikeso” 


L’ esperantala e l’ idala movementi es do tre simila, sive segun la skopi, sive segun la 

movemento-konsistanteso. Li es konkurencala movementi. To facas la du movementi izolita 

e desfidoza reciproke. Apud objetiva (historiala) faktori (longa interkonkurenco antagonisma 

kun sama skopi), esas fakto konocata, ke skopo-simila e konsistanteso-simila movementi 

povas diferar inter su (e tale existar kom totalesi unesala), se li destinas granda parto di sua 

aktivesado, ne al difuzo di propra ideali, ma al konflikoza klarigo dil distingo inter su ed altra 
simila grupi, vice al agado por la atingo dil skopo. To ya grandigas la solidareso dil grupo, 
ma, regretinde, ol mikrigas olua skopo-vizanta efikiveso. 


Efekti di nesavo en l' Ido-movemento 


Tote certe, un ek la domeni, qua esis maxim nepermeebla dal reciproka influi, esas la domeni 
kulturala e literaturala. 


Desfacile e lente augmentis la nombro di literaturifisti (tradukemi, poeti, prozifisti, 
dram/et/ifisti, esayisti...), qui skriptis en Ido. Ma li rapide perdis la kontakto kun l’ esperantala 
kulturo, parte ja en 1908 (kande l” Ido-movemento formacesis), e definitive en 1914. Pro to, 
ex-e, en 1933, 1” Ido-autoro Gilbert H. Richardson polemikas kontre la nesuficanteso dil 
Esperanto-autori, citante kom exemplo ul autoro dil yaro 1908-a (H. Vallienne), qua, lore, en 
P Esperantala kulturo, ja konsideresis adminime exter-moda (e judikata, del linguala vido- 
punto, mem plu severe kam Richardson facis). 


Richardson, cetere, ne nur eroris pro traktado di neaktuala autoro, ma anke pro sua vido-punto 
koncerne la relato inter linguo e literaturo. 


Nam il asertis, ke la kauzo dil misstando dil textaro da Vallienne trovesas esencale ne en la 
nekapableso dil autoro ipsa, ma en la nesuficanta expreso-kapableso di Esperanto. Hodie, pos 
tante multa yari, ni povas klare perceptar, pro quo il eroris. 


Ja en 1932, l’ esperantala literaturo, koncerne qualeso, e ne nur koncerne quanteso, superis l” 
Ido-literaturo (danke la eminenteso dil budapestala literaturala skolo, kun K. Kalocsay e J. 
Baghy). Ma la nesavo di Richardson (qua ankrizis su al yaro 1908-a) ne povis traktar ta nova 
(ed importanta) fakto. 


Cetere, malgre 1” opiniono da Richardson, 1” Ido-poeti cirkum 1930 teknikale trovesis an la 
sama nivelo quale l” esperantala poeti cirkum 1908. La nekontentiganta situeso (pri qua juste 
e yuste plendis 11) ne povis do dependar del linguo ipsa, ma del developo dil teknikala konoci 
e kapablesi dil autori. 


Ni mustas agnoskar, ke la nesavo pri l” esperantala literaturo havis mala efekto en l” Ido- 
literaturo. 1920-1939, plura literaturemi publisis beletristike en Ido, e se li povabus havar plu 
oportuna modeli, lia nivelo certe esabus plu alta. Nam trovo dil literaturala modeli en altra 
linguo nule es desnaturala: memorez nur l” autori latina, qui serchis sua exempli en l” antiqua- 
greka literaturo. 


Pro to, esencala altigado di qualeso-nivelo povis eventar en l’Ido-literaturo erste pos 1960, 
kande Andreas Juste publiseskis sua ampla libraro. Ma ulmaniere ni povas opinionar, ke to 
eventas tre tarde. Nam pro linguo-historiala kauzi, cadie, 1° Ido-kultural autori (qui povus 
sequar ilua traci) ne plus esas abundanta. 


La negranda nombro de literaturala skripteri en Ido videsis dum ula periodo, kom grupo 
aktiva, quankam ne kompakta, En la yari inter 1920 e 1935, inter 1965 e 1980, ed anke cadie, 
Ofte semblas, ke tala grupi desaparas, til nasko dil proxima. Ma to es statistikala fenomeno, 
qua aparas, lor la nombri es mikra. 


La imajo dil Ido-movemento e dil Ido-kulturo en la Esperanto-literaturo 


Ne mankis probi dal esperantista kulturifisti komprenar l” Ido-movemento, ma, ad omn olti, 
mankis la necesa objektiva informi. 


Tale, inter la du mondo-militi, aparis poemo da L.N.N. Newell La lasta, amikale dedikita a 
idista poeto. Newell imaginas, ke en la mondo restis un sola Ido-poeto... en epoko, kande l” 
Ido-literaturo havis (relativa) florifado. Ton ne savis L.N.N. Newell, ed anke l” idisti nultempe 
saveskis pri l” existo di ta poemo. 


En 1950 aparis en la revuo Progreso letro-interkambio inter l’esperantal autoro ed editero 
Juan Régulo-Pérez e l’Ido-vortospecialisto ed erudito Pedro Marcilla. Me havas l’ impreso, 
ke de to spricis nulo, nam l” idisto volis “konvinkar” l” esperantisto, vice simple informar il, 
e nam l” esperantisto semblis preferar ignorar la fakti, vice vidar en la “filio” (= Ido) la traco 
dil patro. 


Kurioze: l” Esperanto-eruditi ofte e juste plendas, ke la neesperantala mondo nur rare traktas 
la sociologiala e kulturala signifiko di Esperanto, ma li ipsa kondutas simile, koncerne altra 
planlinguala movementi (ne nur Ido). 


Ulfoye me propozis al atenco dal Ido-autoro Andreas Juste la mencionita texto da Newell, e 
plu tarda poemo (da Newell certe inspirita) da Geraldo Mattos: Al Idista Poeto (1968), qua 
propozas al lekteri l” imajo di ja desaparinta Ido!. 


Juste skriptis respondanta poeziala letro (epistolo): Kinesma epistolo: Por respondar a verd 
akuzi (1972). Sama-yare, me sendis exemplero di ca Kinesma epistolo) a Mattos, esperante 
diskuto. Ma me faliis: 1l nultempe respondis. 


E tamen, ibe existabus unika okaziono por rikonstruktar ruptita ligilo, inter du lingui separita 
ja depos tre longa tempo, por ke la “patro” e la “filio” povez finale ritrovar su en su-distingiva 
uneso. 


l En Ritmoj de vivo, p. 20. 

Reciproka kulturala konocigado 


Me skriptis ca libro por konocigar al Idisti l’ esperantala kulturo. Me intencis (komencante) 
propozar akurata selekturo, ma me faliis. E sen la teknikala auxilio da Andreas Juste, me 
nultempe povabus entamar tala laboro. Il esis vera “bardo” dil Ido-literaturo, kun funciono 
simila al funciono quan havis Kalocsay en l” Esperantala kulturo. Ma, regretinde, depos 1974, 
1l cesis agar en literatural domeno, pos 14-yarala briliado e fekundeso. 


Do nur l'unesma e la duesma parton il povis revizar, e ne la triesma, qua pro to restas 
nekompleta, skisatra, e fundamentale mankoza. 


Informado dil esperantisti pri l' Ido-kulturo 


Se esas esencala informar l” Idisti pri l” esperantal kulturo, esas same esencala informar l’ 
esperantisti pri 1” Ido-kulturo, e, generale, pri la kulturo existanta en la planlingui altra kam 
Esperanto. Pro to me previdis laborado por preparar kompleta bibliografio di Ido (en 
kunlaboro kun Reinhard Haupenthal, plu tarde anke kun altra specalisti), ampla historio dil 
literatural manifestado en la planlingual movementi (ube evidente brilios l” Ido-literaturo), la 
traduko aden Esperanto dil kompleta libraro da Andreas Juste, la traduko aden Esperanto dil 
kompleta (prozal) novelaro da Antoni Kofman, originale skriptita en Ido, e la kompleta 
novelaro da Louis Pascau (Lui Pasko). Pasis 42 yari. Me facis multo, ma, supozeble, mea 
labor-kapableso ne permisis omno. Ed anke la familii dil autori mencionita, forsan, ne deziris 
to. E nun, por me, lo es periodo tro tarde arivinta”. 


Al moderna (2022) lektero me deziras la sama joyo, ne la lekto di ca libro, quan me havis 
dum la preparo. Selekto de bela poemi, en du bela lingui. Yunesala privilegio: libere studiar 
e laborar en interesiva domeni, ube lo bela ankore existas, ed es rikonocata kom tala. Kelka 
homi asertis, ke “lo bela salvos la mondo”. Me es ja olda, e me remarkis, ke to ne esas vera. 
Esez ya optimista, certe, ma ne tale. Me nun esas plu realista: “Forsan, la mondo, t.e. ni omni, 
povus salvar lo bela”. Regretinde, me ne trovis plu optimista slogano. 


Ulon me tamen lernis, en la duesma prizento di ca poemi. Me ja lore prizis oli, e me prizas 
oli ankore nun. 


Tazio Carlevaro 


En novembro dil yaro 2018 
En mayo dil yaro 2022 


22 Tilnun (2020), aparis nur la Bibliografio di Ido. La triesma edito esas rezultajo dil laboro (anke) 
da Reinhard Haupenthal, Goncalo Neves, e Tiberio Madonna. 

Esperantal Antologio en Idolinguo 


Libri pri la literaturo di Esperanto 


Pri Esperanto-literaturo skriptis mult autori. Tamen l” unesma, qua havis kelka renomo, esis 
L. Tarkony (anke konocata kom Ludoviko Totsche), qua en 1932 publisis De paĝo al paĝo, 
libro ankore cadie kelke interesiva. La cheko Vlastimil Novobilsky, multe plu tarde, en 1956, 
skriptis (ma ne publikigis) unesma probo di organika historio dil literaturo: Skizo pri la 
Esperanta literaturo. En 1958 aparis libro tre valoroza, quan skriptis l’esperantala poeto 
William Auld. Traktas su pri granda Esperanta Antologio, qua kontenas la laboruri poeziala 
da plu kam 90 poeti, qui skribis originale en Esperanto. L” introdukto facesis dal redaktoro 
W. Auld. Didaktikala esas Kvar prelegoj pri la Esperanta Literaturo, dal yugoslaviano Drago 
Kralj, qua aparis en 1960. Importanta es l'introdukto da Ivo Rotkviĉ al libro redaktita da Reto 
Rossetti e Ferenc Szilagyi Tridek tri noveloj, la Esperanta novelarto, qua es ampla antologio 
de noveli originale skriptita en Esperanto. K. Kalocsay e H. Vatré skriptis valoroza chapitri 
pri literaturo di Esperanto en Gvidlibro por Supera Ekzameno (duesma volumo). Ol es la 
kritikala maxim interesiva laboruro pri Esperanto-literaturo. Me ipsa skriptis 300-pagina 
bibliografiala studiuro pri ta literaturo, qua aparis en l’importanta Esperanto en Perspektivo, 
1974. La skopo di ca traktato ne esas la kritikala prizento, ma la propozo al lektero di ampla 
bibliografio komentita”. 


L'unesma periodo dil Esperantala liriko (1989-1919) 


Introdukto 


Nova linguo aparis en 1887: la Lingvo Internacia, di qua l” autoro, ula yuna d-ro Zamenhof, 
celesis sub la pseudonimo “d-ro Esperanto”. Balde, la nomo dil autoro divenis la nomo dil 
linguo. 


Ja en l’ unesma, tre modesta lerno-libro, apud 16-regula gramatiko, vorto-listo kun prox. 900 
radiki e kelka exempli frazeologiala, trovesis poeziala exempli: du poemi tradukita e du poemi 
originala da Zamenhof ipsa. 


Esis la tempo dil granda e bruisanta desaparo di Volapük. Do vere negativa instanto por la 
publiso di linguo internaciona. Ed on remarkis ol: malgre la nedubitebla qualesi di linguo, la 
nov adepti venis nur relative lente, e preske nur de lando, ube la Volapiik-movemento sempre 
esis tre mikra (Rusia). Pokope, tamen, la rangi dil adepti di Esperanto divenis plu nombroza. 


3 Fortunoze, existas moderna libri tre importanta e tre interesiva pri ta argumento. La maxim 
autoritatala esas Historio de la Esperanta Literaturo, da Carlo Minnaja e da Giorgio Silfer, kun 748 
pagini, editita da LF-Koop en 2015, di qua havis granda suceso. Quik aparis duesma edituro. 

Precipue en Francia, ube la propagon duktis aktiva adherinto, s-ro Louis de Beaufront, ed en 
Rusia, precipue inter la Tolstoy-ani. 


Ic unesma periodo dil Esperantala literaturo karakterizesas dal fakto, ke la linguo, lore, ne esis 
Ja stilale pronta. Evidente, ol ja havis omna sua expres-moyeni, ma en nivelo latenta. La poeti 
povis lernar ca moyeni nur en la praktika deskovro dum la kreo o la traduko di poemi. 
Precipue dum la traduko: nam poeto originala povas tre bone evitar desfacila expreso, ma 
tradukanto mustas frontagar ca problemi, e trovar maxim oportuna solvo. 


L” unesma poeto esis Zamenhof, ma la maxim granda, la vera patro dil Esperantala poezio, 
esis la polona injenioro Antoni Grabowski, konocata poligloto. Il skriptis tre poke originale: 
1l preferis tradukar, e per ic akurata laboro il deskovris la latenta posiblesi dil linguo, e kreis 
P unesma fundamento dil poeziala linguo, sur qua laboris plu tarde mult altra poeti. 
Grabowski (1857-1921) lernis Esperanto en 1887. Lua tradukala chef-verki esas Mazeppa, da 
Stowacki (1912), la internaciona antologio El Parnaso de Popoloj (1912), e precipue la 
granda poemo da Mickiewicz Sinjoro Tadeo (1918, 1955). 


L” unesma periodo dil esperantala poezio esis importanta, nam, dum ol, on elaboris la 
instrumenti dil stilo, qui permisis oportuna ed akurata poeziala laboro. “Naturele, ca stilal 
instrumenti ne esis perfekta: oli atingos klasikala perfekteso erste pos l” unesma mondo- 
milito, e divenos universale valoroza, do moderne interesiva, erste pos la duesma mondo- 
milito. 


Ni ne obliviez, ke linguo sen stilala tradiciono mustas unesme elaborar tala, ante ke valoroza 
artisti komencos uzar ca linguo por expresar su ipsa. Dante Alighieri es la patro dil itala linguo 
moderna, ma ne la patro dil literaturala tradiciono en italiana linguo, nam ca tradiciono esis 
elaborita ja antee. Dante nur uzis ol, perfektigis ol, e fixigis ol, danke sua genialeso. 


Ll’ autori 
Ludoviko Lazaro Zamenhof 


L.L. Zamenhof naskis en Bjalistok en 1859. Il esis ruslanda hebreo, ed il laboris quale 
oftalmologo. Il publikigis Esperanto en 1887, pos longa studii, di qui restas ankore nun kayeri 
(Pra-Esperanto 1879, Pra-Esperanto 1881). Maxim konocata esas lua Letri (du tomi, 1948, 
redaktita da G. Waringhien), e lua artikli ed esayi (Originala Verkaro, redaktita da Dietterle, 
1929). En ca sama lasta libro trovesas anke omna lua diskursi, ube kurajoze il traktis politikal 
temi e problemi (la pogromi en Rusia), organizala problemi, ed altra ankore: pri 
interlinguistiko, pri ideologio de Esperanto, edc. 


Il tradukis multe. Maxim konocata esas Hamleto, da W. Shakespeare (8-ma edito, 1964), La 
Revizoro, da Gogol (1907), Georgo Dandin, da Moliĉre (1908), Ifigenio en Taŭrido, da 
Goethe (1908), La Rabistoj, da Schiller (1908), La Rabeno de Baĥaraĥ, da Heine (1909), ed 
altra. Konocata esas lua Proverbaro (1910, 1961), e lua Fabli da H.-Ch. Andersen (1923, 
1926, 1932, 1963). Anke tre konocata es lua traduko dil tota Olda Testamento, qua aparis en 
unesma kompleta edito erste en la yaro 1926. 

La poemi originala da Zamenhof esas poka. Il inspiresis da emocionala instanti, ed il havis 
suceso, nam il savis trovar poeziala expresuro a to, quon l” olima esperantisti sonjis en sua 
etika penso ed en sua esperi. Formale, la zamenhofala poemi esas sat ritmoza, klara ed 
eufonioza por faciligar agreabla recito ed oportuna memor-lerno. LLZ mortis en Warszawa 
en 1917. 


Sequas poemo La Vojo, trovebla en Esperanta Antologio (EA), en pag. 36, ed en Originala 
Verkaro, en pag. 587. Me propozas la tradukuro da Louis de Beaufront, kun kelka chanji da 
me facita. 


La voyo 


Tra densa tenebro lumizas nin stelo, 

A qua kurajoze ni vidas; 

Per lua briliado en la nigra cielo 

La skopon montrata ni vidas. 

E nule ni timas la nokto-fantomi, 

La stroki dil fato, la moki dil homi. 

Nam rekta, sentrompa, justege tracita 
Ol esas, la voy” selektita. 


Nur rekte, audace e ne deviacante 

Ni sequez la voyo montrita! 

Mem mikra guteto, konstante frapante, 
Perforos la monto granita. 

L’ espero, l” obstino e la pacienteso — 
Es signi por ni di la ver potenteso, 

E ni, paz’ pos pazo, pos longa laboro, 
Atingos la skop” dil fervoro. 


Ni semas, e semas, nultempe tedesas, 

Al tempi futura pensante. 

Cent grani perisas, ml grani perdesas, - 

Ni semas e semas konstante. 

«Ho, finez!» klamachas la homi kun moko; 
«Ho, durez, avancez!» Adjuras nin voko; 
«Adavan! Nepoti dankive vi pagos 

Se kun persevero vi agos.» 


Se pro la sekeso o ventotempesti 

Ul folii velkinta ruptesas, 

Ni dankas la vento, e balde nov testi 
Pri nia vigoro trovesas. 

Ne povos mortar nia brava kolegi: 
Li timas nek mala venti nek abnegi. 

Obstine li marchas, probita, “hardita. 
Al skopo unfoye indikita! 


Nur rekte, audace, e ne deviacante 

Ni sequos la voyo montrita! 

Nam singla guteto, konstante frapante, 
Perforas la monto granita. 

L'espero, l'obstino e la pacienteso — 
Es signi por di di la ver potenteso. 

E ni, paz’ pos pazo, poa longa laboro, 
Atingos la skop” dil fervoro. 


Yen nun mem plu famoza poemo da Zamenhof: La Espero, di qua l” originala texto trovesas 
en EA en pag. 35, od en OV, en pag. 586. Dum ke l’ unesma poemo tradukesis da L. de 
Beaufront segun la “normala” poeziala reguli di Ido (e do ol kontrastas kun le mea), omna 
sequanta poemo tradukesis exkluziva-maniere da me, e do segunpove sequante l” indikita 
reguli. 


La Espero 


Aden la mondo venis nova sento, 
Tra la mondo iras forta voko; 
Per nov ali di lejera vento, 

Nun de loko flugas ol a loko. 


Ne al spado sangon dursteganta 
Ol la homal familio tiras: 

A la mond’ eterne militanta 

Ol santa dezir” di pac” inspiras. 


Sub la santa signo dil espero 
Yen kunvenas paco-batalanti, 
E rapide kreskas la numero 
Per laboro da la esperanti. 


Forte stacas muro di mil yari 
Inter la populi dividita; 

Ma par-mortos l’obstinema bari 
Da la santa amo frakasita. 


Sur linguala neutra fundamento, 
per kompreno di la tota mondo 
La populi facos en konsento 

Un komuna familiala “rondo. 

Romano Frenkel 


Ic autoro esis tre prizata tatempe. Il esis rusa gimnaziala direktoro. Ulon plu preciza ni ne 
savas pri lua vivo. Il esis aktiva anke sur tradukal domeno, ed 1l kunlaboris ofte a literaturala 
revuo esperantala di ta epoko. Lua originale poemi e poemeti aparis en Verdaj Fajreroj, 1908. 
Ca poemi es, teknike, sat primitiva, tamen emocionale tre proxima al lekteri dil epoko, e ni 
deskovras en oli ankore mikra perleti di pura lirikeso. 
Ica poemeto propozas tipala melankolioza atmosfero. 


Kredez !... 


Kande mujas la mar”, kande batas la ond”, 

Kande bruisas sturm’, obskur-augura, - 

Kredez: venos la hor” — e quieteskos la mond” 
Glatas esos la maro azura 


Kande ploras spirit”, kande klemas dolor”. 

Kande mankas mem irga espero — 

Kredez: venos la hor” — denove fervor”, 
Iros a nova sanes” exulcero. 


Georgo Deshkin 


Mult autori komencis skribar versi en Esperanto en la sama epoko quale Deshkin, anke ruso, 
kun la profesiono oficiro dil rus armeo. Il naskis en 1893, e mortis en 1967. Il lernis Esperanto 
en 1908. Lua unesma liriko-kolekturo aparis en 1912 (Versaĵoj). Duesma kolekturo aparis en 
1957 (Elektitaj versaĵoj 1909-1956). Deshkin esas poeto de lirika instanti, de naturo, de 
peyzaji. Sua-tempe il esis avangarda, ma il ne savis rinovigar sua instrumenti. Pro to, lua lasta 
verki semblas kelke ne-moderna, malgre granda charmiveso. La poemo, quan ni propozas 
hike, aparas en EA, en pag. 95. 


La muevi 


Flugas muevi super maro, 
blanka, blanka muevi. 
dop ca ucelaro 

flugas mea revi. 


Blanka muevi flugas alte, 
alte super l” ondo, 

e tenace, e senhalte 

a belega mondo 

fluga mea revi 

quale blanka muevi... 

Stanistaw Karolczyk 


En 1912 aparis libro da du autori, Wiktor Elski (pseudonimo di Stanistaw Zygmunt Braun) 
ed Eska (pseudonimo di nia autoro, poloniano, naskita en 1890): Unuaj agordoj. Ne plu multa 
poemin il plu tarde publikigis: regretinde, tala spontana lirikeso, ne profunda, ma imediata, 
ne esis plu produktiva. Yen do poemeto tre romantika. 


Vespero 


Desaparis ja la suno, 
jacas bosk’ en nokt-embraco, 
Planti trem- en vento-staco 
Sub la lumo di la luno. 
Mea yuna kordio plor- 
Pro sospiro e dolor”. 


Yen ke l” bosko laute bruisas, 

Lun” celesas dop nebuli, 

E la folin dil tremuli 

Vent” siblanta nun sukusas. 
Pro sospiro e dolor” 
Mea yuna kordio plor- 


Stanislav Schulhof 


Stanislav Schulhof, dento-mediko cheka, naskis en 1864, e mortis en 1919. Il esis ja matura 
poeto, kun forta lirika inspiro e granda teknikala kapablesi. Pos Grabowski, il esis, kun Privat, 
un ek la maxim importanta poeti dil unesma periodo dil literaturo di Esperanto. Lua originala 
poemi aparis en: Per espero al despero (1911), Kion la vivo alportis (1911), e Aŭtunaj floroj 
(1912). Me proponas hike la mikra poemo, qua aparis en Aŭtunaj floroj, en pag. 22, sub la 
motto “Nun vivanta, tamen al morto // tu ja apartenas” (citita ek Hamleto). 


Vintrala kanto 


Qual desfavoroz destino facis, 

ke me ne renkontris tu dum mea vado, 
kande tra la veini fluis varma sango, 
kande rozi yun florifis sur la vango 

e sospiris l” anm’ al sun’ ed ago. 


Quale sonus lore mea kanto, 

kande vivo-plena esis omna membro 
ed en mia kordio brulis varma flamo! 
Es desfavoroz la vintra jorn’ por l’ amo 
e la rozi ne florifas en decembro. 

Nur la nivo falas dum la vintro 

e l'arbori en garden” senvive stacas; 
dormas sur la tero omna l” organismi, 
korpon tormentegas nokte reumatismi 
e ni nur ya kolde ni embracas. 


On nur trista kanti audas lore 

se la branchi esas sen 1 sapto planta, 

se la cielon kovras nubi dense, grize, 
se ja cesas kordio-pulso angor-krize, 
e sur tero jacas trauro-tuko blanka. 


Edmond Privat 


Vere internaciona suiso esis Edmon Privat, de antiqua familio de Geneve, qua esis konocata 
en sua lando anke quale diplomato, profesoro pri angla linguo, e pacifisto. Il naskis en 1889, 
e mortis en 1962, en Neuchatel. Il esis aktiv anke quale propagero. Il konoceskis precipue pro 
sua bela diskursi, ma interesiva esas anke lua teatrajo Ginevra, e lua diversa libri pri paco, 
federalismo, internaciona yuro, e literaturo. Kom yuno, il publikigis mikra ma valoroza poem- 
kolekturo sub la titulo Tra l’ silento (1912). Nun ol trovesas en plu granda poem- e dram- 
kolekturo Junaĝa verkaro (1960). Privat es l’ unesma vera poeziala voco, kun Grabowski e 
kun Schulhof. Il konkludas periodo di probi e di experimenti, e aludas a nova periodo, qua 
komencos erste pos l” unesma mondo-milito. Yen la tradukuro di poemeto, di qua l’ 
originalaĵo esas trovebla en Junaĝa Verkaro, en pag. 87. 


Dolca nokto 


Dolca nokto tranquiligis 
Agri, urbi e gardeni, 

Ed en dormo ol tacigis 
La homula rid” e peni. 


Adsur lago varsas “brilo 
Lun” quarima en la cielo 
E bluigas la profilo 

Di anciena old kastelo. 


Homin bersas la gitaro 
Dil sonjala obliviado. 
En ul prato di la ruro 
Dormas grilio e cikado. 


Dum horloji en la domi 
Tra l’ silenco tiktakadas, 
Pri feini e pri gnomi 
L” infanteti nun sonjadas. 

La duesma periodo dil Esperantala liriko (1919-1946) 


Historiala introdukto 


La experimenti dil unesma pioniri poeziala ne restis sen frukti: quankam li ne povis krear e 
firmigar autonoma literaturala linguo-tradiciono, li tamen establisis la fundamenti nekareebla, 
sen qui nula poemo povas konkreteskar formale. 


Ma se la latenta posiblesi dil formo-apliko esis prezenta, ol signifikas nulo, tamen, se mankas 
kreiva homi, qui trasformacas ca latenteso a faktala existo, e, per propra laboro kreala e 
kritikala, richigas e firmigas l’ existanta tradiciono, facante ek ol generale valida normo 
linguala, en literaturala kreivemeso. 


Ica fenomeno, prezenta en multa lingui, nomizesas klasikismo. Ni observas, ke ca fenomeno 
eventis en la literaturo di Esperanto precize dum ca periodo, mediace la maxim importanta 
skolo literaturala di ca yari, la t.n. Budapestala skolo, qua havis quale korifei genioza poeti 
(di qui la maxim granda esis Kolomano Kalocsay); ta poeti, kun esayisti quale 1.a. Gaston 
Waringhien, furnisis granda parto dil teoriala sistemizo-laboro: anke intensive praktikadis 
poezion romantika, popul-proksima bardo, Julio Baghy, anke konocata kom autoro di noveli 
e di teatraji, esante ipsa teatro-autoro e regisoro. 


Kultural origino di ca bezono di klasikismo 


Probable du esas la kauzi, qua permisis la florifo abundanta e sucesoza dil Esperantal poezio 
dum la klasika periodo. L” unesma esis pure linguala. 


1908 esis ja lontana, l’ enemikeso kontre altra linguala movementi, sempre prezenta, tamen 
kelke atenuesis: l’ Esperanto- ed Ido- movementi ne plus laboris adlatere reciproke, kun ofta 
kolizioni, ma ja komencis irar diferanta, parte mem diverjanta voyi. La mordemeso kontre la 
rinovigisti kelke diminutesis, do, e pro to esis posibla laboro di poeti qui volis introduktar e 
firmigar en Esperanto specaligita “teknika” linguo: cetere, hike, ne la teknikisti, la mediki o 
la kemiisti, ma la poeti. 


Sur tereno ja fekundigita da antea poeti, en periodo min aspre kritikema kontre “nova vorti” 
e “nova expresuri”, la probo elaborar en praktiko ed en teorio nova poeziala linguo per adjunto 
di nova vorti e per l” exploto dil lingual latentaji dil strukturo tre elastika di Esperanto, probo 
facita da homi talentoza e dokta, ne povis ne havar suceso. Pro to, poeziala linguo klasika 
existas en Esperanto quale normo atingenda mem por kelka hodiala poeti, od anke quale 
feticho kombatenda por kelka modern-stila poeti, quale Passos Nogueira o De Kock. 


La duesma kauzo, qua permisis la florifo dil Esperantala literaturo, esis sociala. L” atingita 
paco linguala permisis quik pos la unesma milito, en periodo di intens esperi e pasiono 
humanitara, sociala e politikala, granda esforco di propago en omna ambienti (borgezala, 
proletarala, edc.), qua rapide duktis a kresko e a specalesko dil diversa branchi dil movemento 
esperantistala. En l? Esperanto-movemento trovesis plaso por omni; teozofi e nihilisti, 

komunisti e dextra borgezi, filatelusti e mediki, poeti e bankieri. Tandem la publiko 
esperantistala esis tante varioza, ke on povis komparar ol, en olua strukturo (e ne nur persono- 
nombro) al publiko, qua sociale suportas mikra nacionala linguo. E ne mankis koncieso pri la 
populatra aspekto dil strukturo dil esperantala publiko; maxim bone envortigis ca koncieson, 
afektive ma anke teoriale, Edmond Privat. 


Rezume: Kresko dil movemento permisis, e mem obligis, kresko, diversigo e specaligo dil 
movemento esperantistala (o, en termini sociologiala, facis ek ol “duesmagrada grupo”), qua 
povis diversigar e multiplikar la roli interna dil movemento. Pro to kreesis plaso anke por la 
rolo “poeto” e por la specaligita mesajo “poezio". 


Diferanta «skoli» dum ca periodo 


Magna pars (maxim granda parto) dil poetala aktivesado dum ca periodo facesis dal 
literaturala skolo, di qui la chefi, Kalocsay e Baghy, habitis en Budapest. Pro to ni nomizas 
ca skolo “Budapestala skolo”. Cirkum ca du giganti grupesis altra valoroza poeti: Lajos 
Tarkony, poeto klasika; Ferecz Szilagyi, plu konocata kom novelisto, omna hungari, Ma 
adheris anke altra poeti, quale 1” estonini Helmi e Hilda Dresen» la letono Nikolaj Kurzens, 
la suedino Magda Carlsson, l’ anglo Leonard Nowell Newell, la franco Georgo E. Maura, e 
mult altri. 


Tre importanta, e richa de libri originala e tradukita kun granda valoro, esas la sovyeta (o: 
proletara) skolo. Maxim granda reprezentanti esas Evgenij Mihalski, Nikolaj Hohlov, Nikolaj 
VI. Nekrasov, Vasilij Erosxenko, e la bulgaro Asen Grigorov. 


Inter la budapestala e la revolucionala “skoli”, ni deskovras anke altra grupi. Ni konsiderez, 
unesme, la hispan-katalana “skolo” (qua rapide desaparis dum la hispana civila milito), qua 
naskis en 1918, kun Jaume Grau Casas, ed altra autori, quale Julio Rosenòrn. 


On povus indikar anke la t.n. unesma jugoslava skolo, kun Jakob Stefanĉiĉ, Stevan 
Zivanovice Sv. Petroviĉ. Ma vera grupo aparos erste pos la duesma mondo-milito. 


Anke la japoniana akolo naskis dum ca periodo, sub la dukto da Ossaka kenji e Itó saburo. 
Ma vera developo eventos erste pos la duesma mondo-milito. 


Ni skribas, certe erorifante, pri “skoli”. Skoli stilala esas la budapestala e la japoniana. Skoli 
kun specifika kontenajo esas la socialista e revolucionala skolo. L” altra skoli ya ne es vera 
“skoli”, ma simpla lokala, regionala, landala grupi de artisti. 


Neoblivienda es anke la franca poeti e tradukeri. Ek ili, multi skriptis segun la klasika skolo 
dil budapestal autori, ma certe ne omni. Specale ne facis lon Raymond Schwartz, qua 
produktis anke romani, noveli e teatralaji. Schwartz esis esis vera jonglisto dil linguo, di qua 
il savis explorar omna strukturala e semantikala nuanci. 

Prozo, esayismo, teatro 1919-1946 


La poezio sempre kelke anticipas l” altra literaturala genri. Sive formale, sive kontenajale. 
Noveli maxim valoroza, ed anke kelka romani (di qui la maxim interesiva esas le unesma) 
skribesis tatempe da Julio Baghy. Romanin e novelin skribis anke Ferenc Szilagyi, qua cetere 
esis plu famoza pro sua prozo kam pro sua poezio. Valorosa esas anke l'originala romano da 
Imre Baranyai, proletara skriptero. 


Cirkum la budapestala skolo aktivesis anke L.M.N. Newell, plu konocata anke per sua noveli. 
Eminanta esis anke la franco Raymond Schwartz, qua skribis multa poemi, noveli ed anke 
romani. 


Exkluzive prozisto esis la polona film-regisoro Jan Fethke (pseudonime: Jean Forge), naskita 
en 1903. Il skribis plura romani: Abismoj (1923, 1972), Mr. Tot aĉetas mil okulojn (1931, 
1972), e du novelari: La verda raketo (1961, 1972), e Nia verda breviero (recente aparinta). 


Altra exkluzivo en novelarto ed en esayismo esis l” angla dentisto Kenelm Ralph Creuzé 
Sturmer (1903-1960), konocata anke sub la pseudinom Kenelm Robinson. Il verkis la 
romanskizo Por recenzo... (1930), e, sub sua pseudonimo, la novelari Se grenereto... (1930), 
e Vol. II (1931). En 1934 aparis lua penso-kolekto El notlibro de praktika Esperantisto. Il esis 
autoro tre realista, humoroza e psikologiale tre delikata. 


La triesma Importanta nur-prozisto esis la sueda instruktisto (docero) Stellan Engholm (1899- 
1960), qua anke multe tradukis. Lua romani esas A/ Torento (1930, 1934, 1971), Homoj sur 
la tero (1931, 1963), Infanoj en Torento I (1934, 1946, 1972), Infanoj en Torento II (1939, 
1972), e Vivo vokas (1946). Il es konocata anke danke sua noveli. Il es prozisto realista, 
kelkafoye banala o triviala, kun precipua intereso al rurala ambiento, quan il deskriptas sobre, 
kun kolori klara e preske sen-tempa. 


Esas mencioninda anke la nederlandano Hendrik J. Bulthuis (1865-1945), ne-influita dal 
budapestala skolo, qua skriptis quar romani, di qui la maxim interesiva esas La vila mano 
(1928). Tre fertila, ma sur literatura domeno ne tre interesiva, esas la romani dal anglo- 
germano Heinrich Luyken (1861-1940), pedanta religiema skriptero: il es l'autoro di quar 
romani, di qui la maxim equilibroza esas la lasta, del yaro 1924: Pro Iŝtar. 


Del proletara skolo eceas la romano da VI. Varankin (1902-?), Metropoliteno (1933), la 
romano da A. Weinhengst (austriano) Turstrato 4 (1934), e precipue la novelaro dal belgiano 
Léon Bergiers (1904-?), Mi (1930). Bergiers esis prozisto forta, realista, ofte kun 
expresionistala traiti, ed imagin-kapableso robusta. Neoblivienda esas anke la noveli dal 
bulgari Asen Grigorov (La himno, 1931), e dal ukrainiano VI. Eroŝenko. Mencioninda es anke 
la romaneti e la noveli da Norbert Barthelmess. 


Kelka progresi facis anke la teatro. Maxim interesiva ta-relate es Julio Baghy, di qua plura 
peci recitesis. Un granda dramo poeziala da il aparis en 1956: Sonĝe sub pomarbo. Valoroza 
esas anke la skechi e kabaretaji da Raymond Schwartz. Interesiva esas du komedieti da H. 
Bulthuis. 

Ek 1” esayisti, mencioninda esas Kalman (Kolomano) Kalocay, Gaston Waringhien, Eugen 
Wiister, Emile Grosjean-Maupin. Al unesma esas atributebla Parnasa Gvidlibro, quan il 
skriptis en kunlaboro kun G. Waringhien en 1932. Duesma edito aparis en 1968, kun kontributajo 
da Roger Bernard. Traktas su pri libro importanta, qua kontenas la sistemigo dil poeziala 
“klasika” tradiciono dil poeziala tradiciono di Esperanto. Kalocsay publisis anke prilingua 
esayaro, Lingvo stilo formo (1931, recente rieditita) Kun Waringhien il prezentis Plena 
Gramatiko (1935-1938). Pri la verbi en Esperanto il publikigis en 1960 Vojaĝo tra la tempoj. 


Da G. Waringhien (1901-1991) aparis multa tradukuri (de La Rochefoucault, Omar Qayyam, 
Baudelaire, Heine, ed al.), ed esyari: Eseoj 1 (pri literaturo, 1956), Lingvo kaj vivo (pri 
lingvistiko, 1959), Ni kaj Ĝi (pri religio, 1972). Il preparis Granda vortaro Esperanto-franca 
(1957-1976), e Plena Ilustrita Vortaro (1970), sua chef-verko lexikologiala. 


Da Eugen Wiister aparis Zamehof-radikaro (1927), Enciklopedia vortaro Esperanto- 
Germana (1923-1929), e nombroza pri-lingual artikli. 


Da Grosjan-Maupin es mencionenda la sempre uzata Plena Vortaro (1930), qua havis 
grandega influo sur la linguo, e qua aparis en mult editi (kun Suplemento da G. Waringhien). 


La poeti dil duesma periodo 


Kolomano Kalocsay 


K. Kalocsay (1891-1976), hungaro, esas homo kun tre ampla arto-domeno, en qua lua genio 
povis disvolvar su. Il esis mediko, e universitatala profesoro, originala poeto, kompozis 
muziko, facis linguala studi pri poetiko, e pri gramatiko di Esperanto, e multe tradukis aden 
ta linguo. 


Ek lua tradukuri, ni remarkas, inter le multa, le sequanta: Johano la Brava (Petofi, 1923, 
recente rieditita), La tragedio de la homo (Madach, 1924, recente rieditita), Eterna bukedo 
(poezial antologio, 1931), Romaj Elegioj (Goethe, 1932), Hungara Antologio (kun altra 
tradukeri, 1933), Infero (Dante Alighieri: gigantea fatigo en terza rima, 1933), La floroj de l’ 
malbono (Baudelaire, kun altri, 1957), Kantoj kaj romancoj (Heine, ed anke kun altri, 1969), 
Reĝo Lear (Shakespeare, 1966), Somermeznokta sonĝo (Shakesperare, 1967), La tempesto 
(Shakespeare, 1972). 


Il esis un ek la du chef-redakteri dil precipua esperantala literaturala revuo Literatura Mondo 
(1922-1926, 1931-1939, 1947-1949), ed il kunlaboris a multa revui, quale i.a. La Nica 
Literatura Revuo (1955-1962), Monda Kulturo (1962-1966), Norda Prismo, Horizonto. 


Lua unesma originala poemaro esis Mondo kaj Koro (1921, 1970). La duesma esis Streĉita 
kordo (1931). Antologio de poemi da Kalocsay aparis en 1971: La kremo de Kalocsay. 


Kalocsay esis la poeto, qua strukturizis teoriale e praktikale la tota tradiciono literaturala e 
poeziala di Esperanto. Lua poemi esas, kontenajale e formale, mikra (o mem granda) juveli, 

qui povas komparesar sen timo ad irga altra poemo en nacionala lingui. Kalocsay konsideresas 
“patro” dil esperantala poeti, e la bardo fondinta la vera moderna poezio klasikala en 
Esperanto, a qua il sucesis donar dimensiono humanisma. 


Yen, en lo sequanta, mikra poemo, trovebla en EA, en pag. 155. 
Grui 


En triangulo 

la grui trupe iras. 

Liter’ gigantea! 

Me pronuncar VO volus, 
Ma Ve me nur sospiras. 


E yen altra mikra juvelo, di qua l” originala poemo es trovebla en EA, en pag. 156: 
Krizo 


Amar plu longe 

kam amesar: jaluza 

esar o kun kompato: 
Tormento — preske sama. 


Kongresala Runo es tipala poemo da Kalocsay, ube lua maestraleso montresas sive en l” idei, 
sive en la formo. Ta runo skriptesis en l” okaziono dil Universala Kongreso di Esperanto en 
Finlandia, segun tekniko tipale finlandiana, qua nun es klasika anke en l” Esperanto-literaturo. 
L’originalajo trovesas en EA, en pag. 115. 


Kongresala runo 


Vokas voc” di Váinemóinen, 
vibras vok” en vag” dil vento 
e lun mujas tre lontana 
monti, mari murmuranta. 


La potent antiqua patro 
di la kanti karezanta, 

ita brav” kun la brilianta 
balayanta blanka barbo 
ed an kordio kun kantelo 
di qua kordi sono-sorcas, 
sem- raviso en la sini: 
Vainenoinen, nun vekinta, 
vaste, veke, verve vokas, 
luras il ad land” dil lagi 
por festar kun filii frate. 

Vibras vok” en vag” dil vento: 
«Sonjis me en santa sino 

di Finlandia, e repozis 

en la revi, rimemori 

di la filii inspirita. 

Ma me audis vok’ dil Tempo, 
men del ter” muskoza tiris 

ca sonora sorco-soni. 


Me admiras hik miraklo: 
patrolinguo di la mondo: 
linguo, qua liutatre sonas, 
bersas, jokas sur la labii, 
flatas, flustras, flirte flugas, 
dolce donas dorlotado, 
mujas quale maro vasta, 
kun titano-tono tondras: 
ideala, dign moyeno, 
instrumento konkursanta 
kun la kordi dil kantelo. 


Me admiras hik miraklo: 
potentes” fablale forta, 
qua ja tegas tota tero 

e per amo par-armizas, 
ek la grupi dividita 

dil populi nun preparas 
fuzas frata familiego, 
centra cirklo sub la radii 
dil eterna esper-stelo. 
Nun ageskez, elementi, 
resonadez en la landi 
veka, vibra, vasta voco 
di la nobla nova senso! 


Am-armeo! Kolektesez! 
Armi esez l” am’ ardoza! 
Festez kun la filii frate, 
laboradez sen fatigo! 
Luktez firme, faire, forte 
E sufokez kolo-kapte 

ica urso ulno-ungla, 
monstro di la Mortolando, 
la milito malicoza. 

Kreez kuna konstruktado 
nov salviva santa Sampo: 
miraklala grand muelilo 
por muelar la odio, olqua 
mondo monstre male mordas. 
Fine, filii inspirita, 

quale facis Ilmarinen, 
forjez firma firmamento, 
omna cielo-charmivaji, 

un pompoza mond-palaco, 
pia pac” paradizala, 

kun la dolc deala doni 

dil fablala feliceso ....” 


A la mondo dil mil lagi, 
murmurant muskoza monti, 
konkursante kun la vento 
vokis voc’ di Vdinemoinen. 


En l’importanta libro pri literaturo da Gaston Waringhien Eseoj-1, aparis maxim importanta 
prozatra poemo da Kalocsay: Homo. Vi trovas ol en pag. 84. 


Homo 


Tu forjetis tua vesto haroza, la manuin distantigis del tero 

E brandisinta li al cielo, tu yen stacis e adsur la levita fronto 

Tu varsigis la suno. Per forco magioza di fingri habila, en tua sklaveso tu 
sorcis stono, ligno, metalo, aqui ondizita. 

Adsur la sovaja enti tu pozigis tua yugo, 

E por pacala laboro engajesis en tua servo la fairo sembrida, 

Sun levis la inerta materio aden mashini, e turnis, galopis, mujis, e tua povon 
dis-hurlis tra la tero, 

Donis vivo e morto, anhelis tua glorio per gigantea pulmono, 

Dum tua rauka amo-advokanta voco fuzesis aden 

Melodio sur la florifanta agri, 

Soneskis la kano, e tua kordiobatin ol kantis en nokti luno-brilianta. 

En tua orel”: sonora melodii, en tua okul”: la vidata pompo dil mondo, ed 
aparta mondo en tua cerebro, 

Majestoza e senlimita, quale la Spaco ipsa, gravida di astri. 

Tu stacas en suprajo dil ciel-atinganta turmo, 

Observas tua laboruro e fiere krias fiera tua nomo: homo! 


Ho! Quante volunte me kombustigus joyo-fairi sur pinti di monti, 

Per kloshi me alarmus tua lando tra l” espaci distanta, 

Me portus tu sur shultri al buketatra miraklo di Joyo, 

tua admiranto, adoranto, extazoza kantero, festeganta partnero en festala 
danso eterna. 

Ne esus, ho fratala gento, ho kara ed amata gento, ho kompatinda ed odiinda 
E maledikata, abominata, milfoye priplorata gento, 
Kordiosange nutrata shamo mea: Homo! 


Ve! Laceresas la vorti dil himno gloriizanta, 

Extintesas la joyofairi, akre plorigas la fumur” la okuli, 

La kloshi krevas, 

Velkas joy-flori: trunki tremesis aden veneno. 

E quon admiror ? Arto di asasinado ? Quan adoror ? Falinta anjelo ? Quon 
kantor ? Lamento e jemo ? Quon dansor ? Morto-danso sur ruini? 


E pro quo itere parolor ? Tu savas ya! 

Dolorizis la exempli la pronuncanta boko. 

Ve, omno vana ! La sola solvo esas 

Refujar de tu, refujar 

Che la fidel okuli dil animali inocenta, 

Che la dolca verdeso di branchi tensanta su heroale ad cielo 
E che la tragika muteso dil stoni. 


Julio Bághy 


Gyula Baghy (plu konocata kom “Julio”) esis anke hungaro, qua naskis en 1891 e mortis e 
1967. Il esis profesionala autoro ed aktoro. Baghy esis la populala poeto, qua savis interpretar 
P idealismal bazo dil motivizo dil Esperantal movemento; dum ke Kalocsay esis la duktero 
dil klasika formi, Baghy esis la duktero dil movemento “valor-” e ne (nur) “form-” -orientita. 
Il ne multe suciis pri formala problemi, quankam il skriptis en perfekta linguo, sub la dikto 
direta dil interna inspiro. Es do karakterizala, ke Baghy skriptis en omna literaturala domeno, 
kun l” ecepto dil tradukala literaturo. 


Ilua maxim importanta libri poeziala esas: Preter la vivo (1922), qua es probable lua chef- 
verko poeziala; Pilgrimo (1926), La vagabondo kantas (1933), Cielarko (1966), e la maxim 
recenta Aŭtunaj folioj (1970). 


Baghy esis anke tre kreiva en la domeno dil originala romani e noveli. Ni remarkas le 
sequanta: Dancu marionetoj! (novelaro, 1927), Migranta plumo (novelaro, 1929), Verdaj 
donkihotoj (mikra romano, 1933), La teatra korbo (novelaro, 1934), Koloroj (novelaro, 
1960). 


Maxim importanta esas ilua originala romano Viktimoj (1925, 1930, 1970), e olua duro, Sur 
sanga tero (1930, 1933, 1970). Min sucesoza esis la satirala romano Hura! (1930), e ne tro 
interesiva esis la romaneto Printempo en la aŭtuno (1931, recente rieditita). 

Da Baghy importanta es anke la drami, de qui maxim konocata esas la ja recitita Samumo, La 


holanda pupo, e precipue Sonĝe sub pomarbo (1956), ampla lirika dramo. 

Yen, por komencar, konocata poemo, qua deskriptas lua patro. Ol es trovebla en EA, en pagino 
157. 


Mea patro e me 


Dramo-aktoro esis mea patro, 
fato-ruptita, a me kar oldul”, 

qua, recitante roli en teatro, 
lakrimifigis sempre omn okul” ... 


Dramo-aktoro esis mea patro ... 
Me, obedianta filio generit, 

por me selektis roli en teatro — 
ploro vishar per tre kordiala rid”. 


Yen altra konocata poemo. La lekteri trovas l” originalaĵo en Ora Duopo, en pag. 31. 


La vagabundo kantas 


Me migrez, sempre migrez, migrez for, 
omnube lasos ulo del pektor”, 

ad hem” suspiras en stranjera ter”, 

ma, heme, sklavo rev- esar liber. 

Kurar itere til respiro-halt' 

de ombro sombra a la suno alt; 

yen vivo mea: migro e suspir’ ... 

E halt” — defeto; e la gan” — en ir”. 


Me vishas konsolace altr lakrim”, 
ma fluas ploro fluse del intim”. 
Bufone jokas dop celit bitres” 
mirante ula varma anm-karez', 

me dividesas kun jeneroza sent” 

e pose plendas pro la tarda pent”; 
yen fato mea: dono e recev” ... 
Semado van, ed “ank senfrukta rev”. 


A me ca vorti semblas tote sam: 
ideo vera, skopo bona, am” ... 

Me savas, ke la tot glorioza mond” 
nur esas en dezerto sika font”. 

Ma cherp” ek ol, por viv-defens”, 
postulas verso di le propra sens”. 
Destino: klara vido, blind admir” ... 
Inferno sobra, migro en delir”. 

Lajos Tarkony 


Lajos Tarkony, hungaro, apartenis a la skolo qua formesis cirkum la skripteri en Budapest. Il 
naskis en 1902, e lernis Esperanto en 1919. Il kelke tradukis (precipue por Hungara antologio, 
1933), kunlaboris en l” importanta revuo Literatura Mondo, publisis esayi pri literaturala 
kritiko (De paĝo al paĝo, 1932). Lua unesma poemaro aparis en antologio de laboruri da yuna 
poeti: Dekdu poetoj (1932). Ampla e reprezentiva kolekturo de poemi da Tarkony aparis en 
1964: Soifo. Tarkony es poeto kun versi tre klasika, kun inspiro delikata, e kontinuala. 


Yen unesma poemeto, sen titulo, qua trovesas en EA, en pag. 271. 


La treno lente 

vehas ye la voyo: 

la val” brilianta 
saluto dop me sendas. 
Ka por lasta foyo? 


Yen, nun, altra mikra sentitula poemo, trovebla, originale, en Soifo, en pag. 137. 
En la garden” dil ami ja velkinta 
me vagas sur voyeti labirinta. 
La Temp” me volvas, e defendas kontre 
dornoz arbusti, branchi piko-pinta. 
Ne mankas mikra poemo pri la poeti, quan vu povas trovar en Soifo, en pag. 141. 
Poeti 
Ho admirat maestri dil vers-forjo! 
En nigra vivo-magio — bona sorco, 
en perdo-vag” dil voy” diret vi esas 


voymontranta splendida santa torcho! 


Nia lasta renkontro kun Tarkony esas melankolioza poemo, plu longa, qua trovesas, sempre 
en Soifo, en pag. 77. 


Lasta renkontro 


E men riklozos mea soleso labirinta, 

nam tun lejere portos de me destin” per ali. 
Seren acensos supre, briliant en la batali, 
tua spirit’ en kadro tre yun ed admirinda. 


Se men la tero celos en sua sino blinda 

e mea kapo olda sur ston-kusen” repozos, 

ka sur la lag” di tua okuli blua krozos 

ombr” lakrimal, kelkfoye, di me, poet” mortinta? 

Kand anke por tu frapos ultempe klok” sinistra, 
tu ya ne restos sola sur lito di la morto: 
ca flam’ en mea kordio transvivos, tomb-rezista, 


e tun ritrovos lore por lasta adio-vorto, 
e ja veloza tua regardon explorante 
- Me amas tu! - susuras en desper” plorante. 


Hilda Dresen 


Estoniana poetino vivinta inter 1896 e 1981, Hilda Dresen anke abundante tradukis. El esis 
un ek la maxim aktiva kunlaboreri dil revuo Literatura Mondo (qua nun ne plus aparas). 
Malgre alta evo, el esis sempre aktiva, e kunlaboras anke a moderna literaturala revui. Elua 
poemi aparis unesme en Dekdu Poetoj (1932), e. plu tarde, en propra volumo Norda Naturo 
(1967). El esas sincera, humanisma e natur-amanta voco dil poezio internaciona, qua, formale, 
profunde influesis dal maestri dil budapestala skolo. Elua fratino Helmi Dresen (1892-1941), 
anke tatempe aktiva poeto, mortis en yuna evo, ocidita dal naziisti. 


Yen unesma poemo, sen titulo, di qua la originalajo trovesas en EA, en pag. 301. 


Al ter” klemite 

la juniper-arbusti 
blotis- humile. 

Sur oli plombe pezas 
la cielo dil agosto. 


En Norda Naturo, en pag. 114, ni trovas ecelanta poemo: 


Krepuskulo 


Ya esis sun” sur horizont” sang-reda: 
ocidis olun fera dorno. 

Or, febla, e ja pront al lukto-cedo, 
nekombatinte fugis jorno. 


La suno mortis ja, ne plus videbla, 
samtempe pasis for la lumo, 

sub veli di la krepuskul” tenebra 
ros-guti ploris de la luno. 


Ma lor, konsolacive, yen expozis 
juvelin sua l” ampla cielo, 

e Fablo-landon par-kompozis 
sur nigra tel” la orea steli. 

Nikolaj Kurzens 


La letono Nikolaj Kurzens (1910-1958) esis redaktero dil revuo Ondo de Daŭgava (1932- 
1934), e kunlaborero fidela di Literatura Mondo, e di Norda Literaturo. Lua originala poemi 
aparis en l’ antologio Dekdu Poetoj, e, plu tarde, anke en la volumo Mia spektro (1938). Il es 
tipala reprezentanto di dekadanta (o forsan expresionista?) poezio, qua utiligas, tamen, 
splendida formala skemi. 


Me tradukis unesma poemo, quan vi povas trovar en EA, en pag. 342. Ol ne havas titulo. 


Lasez 
ya lasez me ulfoye! 
Vi vidas ya: 
cadie 
formetis me 
e laceris 
la blanka, rigida krago dil Deco, 
e la Moralo-kravaton 
me suspendis an la mur” dil Oblivio. 
Lasez! 
Fine 
ya hom” me esas, 
ya 
deziras anke me 
esar bestio por horo 
e lekar sango! 


Altr importanta poemo, anke sen titulo, aparis en EA, p. 350. 


Halto sur voyo adsupra 
es ya — retroglito. 

Evito dil fato dil kreo — 
ne-digna peris”. 


Ni aceptez, dum ni es sur ceno, 
ca klara kompreno: 

Unike vivar ne suficas: 

Agar necesesas! 


Hendrik Adamson 
Hendrik Adamson esis estoniana poeto, qua havis desfacila e doloroza vivo. Il naskis en 1891, 
e mortis en 1947, Lua poemi aparis unesme end Dekdu poetoj (1934). Erste en 1967 aparis 


tota poemlibro: Vesperkanto. Ja la titulo indikas, ke l’ autoro es poeto melankolioza, tre intime 
ligita al naturo. 

Me prizentas hike nur un poemo, trovebla en Vesperkanto, en pag. 25. 
Idilio 


Kato murmuras, la ruko susuras, 
kant-zumas evoza l” avin’ 

dum la vespero “fuska quale musko 

kun la katet” en la sin”. 

« Katyuno katina ! » - gambolas yen Lina, 
nepino redvanga filiino pursanga 

de la Kaleva gent”. 

E kantas l” avino, askoltas la Lina, 
murmuras la kato, susuras la ruko, 

e siblas flutee la vent’. 


Georgo E. Maura 


Maxim perfekta klasikisto dil budapestala skolo esas Georgo Maura, pseudonimo dil paris- 
ana esayisto e autoro Gaston Waringhien. L” unesma poemi da Maura aparis en Dekdu Poetoj 
(1934), plu tarde aparis anke la poemkolekturo Duonvoĉe (duesma edito ampligita en 1963). 
Il kunlaboris anke kun Literatura Mondo, e kun La Nica Literatura Revuo. 


Yen tri mikra (nedependanta) juveli, skriptita “segun japoniana maniero”, sen tituli. Oli aparis 
en EA, en pag. 304. 


Blanka pruino, sangea suno 
sur la vitri dil fenestri. 
Aer”, kristala stono! 


Ho la pluvo dil matino! 
Quale kapo sur kuseno: 
rideto inter lakrimi... 


Rozea lumo di la nubi, 
decembro-jorno, grize rozea — 
tarda am’ en vivo. 


Maxim interesiva poeziala experimento esas la “universi en un sola verso”: omna verso es ya 
nedependanta poemo. Yen selekto de “un-versa universi”, trovebla en Duonvoĉe. 


Fardita bok”, redfisho perdita inter la lokli ... 

Ardanta kultel” en kordio dil nokto, luno nivea. 

Adtere kristale jetas alaudo sunpeceti. 

Yen, un pos l” altra la viv-petali falas. 

Sur pavar-aquo florifas nimfeo: strad-lanterno. 

Julio super agri, cielo varma, pluvas. 
Abelo lasta zumas super la lasta rozo. 


Dormon — ignotum mare — me sen busolo driftas. 
Yen altra mikra perlo, quan me trovis en Duonvoĉe, en pag. 61. 


Ek vagono 


Trans la cieloza river” 

tra la vitri dil fenestri 

en la dishi manjas la familii 
en krepuskulo dil vesper”. 
Eklektika strado-astri 
brilias inter l” arbor-folii. 
Flave griza horizont’. 

E super oli 

kolosala kamentubi 
sputas fairo tra fumnubi 

- nia monstr idoli ... 


Peter Peneter 


Peter Peneter nultempe existis. Traktas su pri pseudonimo di konocata poeto, K. Kalocsay 
ipsa. Peneter es poeto erotika, ma ne laciva. La fiktiva biografio di Peneter propozas mem 
nasko- e morto-dati (1891 e 1953). L” erotika sonetaro da Peneter aparis unesme en Sekretaj 
Sonetoj (1932), e plu tarde, en nova edito di ca libro, qua trovesas en Libro de Amo (1965). 


Yen tipala — e tre eleganta — soneto (XLIX: 49), trovebla en pag. 86 dil Libro de Amo. 
Soneto XLIX 


Forsan milfoye sensis ni ardoro, 
dum ke en fervoroza jac'repozis ni, 
milfoye a la korpi impozis ni 
adoro-sakrifik” al am-languoro. 


Ed en ca varm artala amoza koro 
senhalte, am-donace ludis ni, 
atenco probis e parstudiis ni 

la tot amoro-skol” sen ul pudoro. 


Ma esas sempre same intensiv 


l’instanto dil Extaz' qua ni yen mordas, 
e kande super dig’ nerezistiv 

nin flam-rivero di Volupto portas, 
dum tala ya centopligita viv” 
stertore ni jemeskas: “Ve, me mortas”! 


Magda Carlsson 


Magda Carlssson esas sueda poetino, naskita en 1896, e mortinta en 1971. El esis fidela 
dicipulo dil maestri hungara. Malgre la fakto, ke el tre poke skriptis originale, e multe plu 
preferis la tradukado, elua poemi esas aprecata peci di formala perfekteso e di kontenajala 
humanismo. Ek elua tradukuri, maxim konocata esas Sveda Poemaro, 1954, kun poemi, quin 
Carlsson prenis de 29 sueda poeti. 


Hike ni prizentas poemeto, qua esas la simbolo dil tota poeziala aktivesado di M. Carlsson: It 
recte, nihil timet (Se vi vivos honeste, vi timos nulo). Ol es trovebla en E4, en pag. 529. 


It recte, nihil timet 


Senfine povus ni ya diskutar, 
disputar, asertar e refutar: 

Ka regnar liberes” mustas en l” arto? 
Od es necesa forsan Magna Charto? 


O ka suficus l” okuli lavar 

Por nia nigra prud-em-es” salvar? 
Felicigant donacon e sekura 

kad on exilez a kamer” obskura? 


Importas en literatur” l’ intenco. 
Olun sondez, ho artistal koncienco! 
Se verko vizas nur l” artal vereso, 

e l” expresuri montras modereso, 


nam kultivita dal kustum’ bongusta, 
l’ autoro povas, su-sentante justa, 
stacar tranquile sub kritik’ mem dura 
kun rekta dors” e kun regardo pura. 


Ludmila Jevsejeva 
Ludmila Jevsejeva (1913-1980), esis tre aktiva en sua patrio, Letonia. El esis tre fekunda, 
precipue ante la duesma mondo-milito. Elua originala poemi aparis en la kolekturo Naŭ 


Poetoj (1938), en la libro Spite la vivon (1928), ed en diversa literaturala revui, quale 
Literatura Mondo e La Suda Stelo. La sequanta poemo trovesas en EA, en pag. 322. 

Autunal melodio 


Silencas park”. L” aleo nigr es muta. 

En laub” lontana l” ombri jokas “quaz fantom”. 
Autun’ suspiras melodioze fluta, 

on aud- melankolioz preludo-son”. 


Banala nuda fauno stonigita 

satane rid- a stel” qua falas a dekliv” 
dal lejo dil sekuli — mortigita. 

Nek la beleso duras — nek la viv” ... 


Silencas park”, nur sub la ped” tro lenta 
susuras folu flava pri la mort”. 

Ya nulo duras! ... Fauno indolenta 
ridetas, ma sen kompatema vort”. 


Ferenc Szilagyi 


Anke Szilaghy (1895-1967) esis hungaro. II skriptis tre poka originala poemi. Le maxim bela, 
e olti dil yuna evo, aparis en Dekdu Poetoj. Il konocesas plu bone kom valoroza prozifisto. 
Ilua noveli aparis en diversa libri: Trans la fabeloceano (1931, 1972), La granda aventuro 
(1945), Inter sudo kaj nordo (1950), Koko krias jam (1955). Il esas l” autoro anke di romaneto 
interesiva, Mistero minora (1958). Ilua tradukuri esas multa: 1.a. 1l kontributis al Hungara 
Antologio (1933), e al Sveda novelaro (1950). Il fondis e redaktis la valoroza literaturala revuo 
Norda Prismo, qua recente fuzis su kun Literatura Foiro. 


Yen esas bela poemo, dedikita a L.L. Zamenhof. L’ originalajo lektesas en EA, en pag. 295. 
Zamenhof 


La boki brule sputis sango-vorti, 

la mond’ ardoris, ploris paco-pens” 

e blinde serchis voyon sola homo, 
en fulminad’ mi vagis sen defens” 
shifoni pendis del homala korpi, 
inundo bruisis, tondre mujis plombo; 
ma me kredis, frato: flugis 

a la ter” kolombo. 


Forflugis plore flam-purpura nubi, 

fantom-amaso me minacis - dum 

ke le tomb” osto-mili parvomitis, 

inflesis sorce yen la marsho-hum”. 

Kred-parki, fati dronis su en nokto, 

demon” drashadis, falis tondra bombo, 

ma me vidis, frato, flugis 
a la ter? kolombo. 


Ho, vane hom” blasfemi dicas a me, 
ho, vane tensas su yen omn krimin”, 
ho, vane tentas men la ciel”, ter-tremo. 
bombizo, nubo ne esos mea fin”. 

Ho vane yen kaos” me quirlas ronde, 
pacem me es, ne servas me por tombo; 
dicez kun me, frato: - flugis 

a la ter’ kolombo! 


Evgenij Miĥalski 


Multa esperantala poeti havis klaso-konciala vido-punto, en la senco di aparteno al marxista 
partiso. Probabile la maxim granda autoro, qua apartenis a ca “skolo” (marxista), dil penso, 
esis la sovyetala Miĥalski, ukrainiana docisto e bibliotekisto, qua naskis en 1897, e mortis pro 
Stalinala persekuti en 1937. Il kunlaboris a diversa literaturala revui, quale Literatura Mondo, 
La nova etapo, La nova epoko, Sennacieca Revuo. Il kunfondis IAREV (Internaciona Asocio 
de Revolucionala Skripteri (1931-1937). Ilua originala poem-libri esas La unua ondo (kun ula 
Polakov, 1918), Du Poemoj (1922), Prologo (1929), Fajro kuracas (1932). Reforgo de l' 
homo (1933-34): granda poemo, de qua restas nur fragmenti. Il multe tradukis de Pushkin, 
Gogol, Tolstoy, Ostrovskiy, Sholokhov, edc. Il esis poeto ardante, impetuoza en sua pasiono 
por la futura homo, quan evolucionigos la revoluciono sociala. Il esas, rezumale, valoroza 
interpretero di su-altriganta sociala situeso. 


Ni tradukas hike poemo sen titulo, aparinta anke en EA, en pag. 229. 


Avan altar” dil Eterna Spirito 

stacas me — spano di la Olda Mond” — 

kun kron” de superstico, kun ceptro de mito, 
kun de prejudiki fund”. 


Kandel” di la kred” su extingas, parbrulas, 
disaromifas incens”, 

ma arogar en cerebro stimulas 
nun sakrilegiala pens”. 


Me falas surgenue e pregas-profanas, 
a qua e pri quo, ma ne savas ya mem, 
ma me bone sentas, ke erste me ganos 
saneso en la solvur” di ca problem”. 

Nikolaj Hohlov 

Nikolaj Hohlov esis sovyetiano, politikale e poeziale tre diferanta de Miĥalski. Il esis 
ekonomiisto, qua naskis en 1891, e mortis en 1953. Il multe tradukis, precipue de Drozdov, 
Doroshevich e Tolstoy. Ilua eleganta poemi aparis en Literatura Mondo, ma anke en propria 
libro La Tajdo (1928). 

Yen splendida poemo, trovebla en E4, en pag. 201. 


La lunal ebrieso 


Yen - ol brilias, mea luno, 
virgin-marko am-lucerna, 
nuna mamo de latuno 
sporno por ni ya eterna ... 


Yen - ol tranas, pala forco, 
tra l’ cipresi: ombro-lango — 
e la tero sub la sorco 
paroxisme varsas sango. 


Yen — ol pasas, nokt-homino — 
tre sorcanta, rafinita — 

la komenc” e la kulmino 

dil pasiono sen-evita. 


Yen - titil- ol e sufokas 

en l’extingo di omn shamo, 
yen — ol vokas, laute vokas: 
Ulun kaptez nun por amo! 


Submersesas la spiriti, 
vinke pulsas la pektori, 
esas for la temp-limiti, 
same quale la pudori ... 


Ta vivanta kordiin pare 
magio ligas per «sonata» 
por ul ofro sur-altare 

ad le Eros ed Hekata 


En flamanta roz-kolori 
yun vurgin’ en am-burjono 
e nun, vice hom-paroli 
ekas longa kiso-sono... 

Ah — dronante en l” inspiro 
dil tentanta nokto-disko, 

es joyoz esar hik viro 

e facila — odalisko. 


Specale bela poemo esas ica poemo, qua esas trovebla en EA, en pag. 200. 
Chante-Cler 


Saluto, herald” matinala, tro frua, tro fru tua krio: 
ankor ni kareas la lum” ed en ciel” tote mankas lum-strio: 
repozas, en dolca sonjado droninte, pacema vilajo 
e stern- krepuskulo la roso sur tota pratala vizajo. 


Ni du, kamaradi sendorma, es du guativem sentineli : 
Tu krias — me skribas la versi del kordio-marveli, 
probable tun audas ya nulu, agnoskos ya nulu probable 
vereso di mea poemi — ve, on ne atencos kapable. 


Egale! Salutez la suno, heraldo dil balde naskonta 
autoro di nova ca jorno, celata dop nub” horizonta: 
Ma anke salutez la nasko dil nov fru auror” e dil jorno, 
celata en l” anmo homala rigida qual roko vel korno. 


Alarmez, do, hano or-pluma... ye l’ fino dil nokto-dejuni 
poeto ed hano anuncez l” arivo dil rozea aurori! 

Vi vokez, ed audez, havanta di kordii e sana oreli, 

P aklam’ al auroro tot-nova en kri” da la du sentineli! 


Nikolaj Vladimirovich Nekrasov 


Il esis poeto sovyetala, qua naskis en 1900, en Rusia, e mortis ibe, probable dum la Stalinala 
persekuti (1938), ne dum la duesma mondo-milito. Il esis poke fekunda, ma ankore nun alte 
aprecata autoro, precipue di poemi. 


Hike ni prizentas soneto (l’okesma), qua esas trovebla en EA, en pag. 217. Ta soneti dedikesis 
al idealo di linguo internaciona. 


Soneto (8) 


Kun kordio granda tre dil univers”, 
kun la spirito vasta dil homaro 
detalii diferanta e divers 

ligita esez preter omna baro. 

Ni ruptez ca bari en dispers” 
kun lukto sukusanta sen deklaro 
e lore ya rinaskez pos renvers” 
universala nia kolegaro. 


Ni sendez lore quik a muzeal adreso 
restaji kripla di la tiraneso 
di la kaos” dil lingui ya tilnun homala: 


internaciona nia bel dialekt” 
kulturpotenta esos en efekt' 
plu kam antiqua formi idiomala. 


Imre (Emeriko) Baranyai 


Imre Baranyai, hungaro, havis pseudonimo: Emba. Il naskis en 1902. Il kombatis dum sua 
tota vivo en la komunistal partiso. Il mortis en 1961. Sempre fidela a sua ideali, il skribis 
poemi anke dum la persekuti kontre la mondolinguala movemento inter 1951 e 1956. Il es la 
autoro dil poem-libri La Profeto (qua kontenas anke tradukuri: 1934), en Ekzilo (1938), e 
Ekzilo kaj Azilo (1962). Interesiva esas la romaneto aparinta en 1936: Maria kaj la grupo. 


Hike ni propozas la poemeto aperinta en EA, en pag. 325. 


Dio di mea vivo 


Dum nokto: mili de kandeli, 
suspir’ revanta ... steli ... steli ... 


Matine: kuro dop Fortuno, 
esperi nova — nova suno. 


Dumjorne, van sudor” e krio; 
nov iluzioni — nova dio. 


Yen mortis nova viv-espero. 
Me sidas stulte en vespero. 


Yen nun altra poemo, Iam, trovebla en EA, en pag. 324. 
Olim 
Dop memor-kurten” velanta dike, 


quik levita per profunda jem”, 
vibreskas nun di lo pasint la tem”. 

Briliis longe ante nun la suno, 
misterioze zumis la forest”. 
ridis blua ciel” per varma lumo 
super l” ondizita gran-“harvest'. 


Streta esis lore mea mondo ... 
Stacis la kastel” en olua mez’, 
olu finis trans la feld” an monto 
ube bovi jacis dum di-mez”. 


Omn ya esis bela, mem ul budo 
trans l” ombroza parko dil kastel”, 
ek la bud-fenestro, me, nur bubo, 
koncie revis la vespero-stel”. 


Semble, en mond” pacoza, me me vidis; 
nun astonas me sen ul kun-sento. 

Ke sur la patral vizajo sidas 

sempre bitr expreso di tormento. 


Leendert Cornelis Deijk 


Deijk esis nederlandana poeto, sen specala literatural aparteno. Il esis probable socialisto, ma 
ne revolucionero. Il naskis en 1919, e mortis en 2011. Il laboris kom portuo-laboristo. Il ne 
multe skriptis, malgre granda talento. Kelka poemi rakontas pri la germana-nazial okupado di 
Nederlandia. Oli aparis en Malgranda Revuo, en Suedia, la sola revuo qua publikigesis dum 
la mondo-milito, sub la redakto da Stellan Engholm). 


Hike ni propozas al lekteri poemo, trovebla en EA, en pag. 386. 
Vane 


Sur muskoza bosk-latero 
morge sonos la impero: 
Feuer! 

Duadek pafi, e me mortos ... 
Duadek havos me sen vorto 
sur muskoza bosk-latero. 
Feuer! 

morge sonos la impero. 


Sub folioza branch-altaro 
morge krios la barbaro 
Feuer! 
Duadek tondri — plombo-vomo! 
Siblos junki — Ecce Homo 
41 


sub folioza branch-altaro! 
Feuer! 
morge krios la barbaro ... 


Kapo rekta en matino! 

morg eventos l” abomino: 
Feuer! 

Duadek - sklavi; me — libera! 
Mort” ne importas, se me fiera 
kun kap' rekta en matino ... 
Feuer! 

Vane eventos l” abomino! 


Leonard Nowell Newell 


L’ autoro, anglo, naskis en 1902, e mortis en 1968. Il kunlaboris a maxim diversa revui, quale 
Literatura Mondo, Heroldo de Esperanto, La Nica Literatura Revuo, Norda Prismo. Eleganta 
poemi da Newell aparis anke en la kolekturo Dekdu Poetoj (1934). Il es tamen plu konocata 
pro sua novelaro, qua aparis en 1938: Bakŝi$, ampla maestro-verko dil naraco-arto. Tre 
importanta es lua tradukuro de Shakespeare: Hamleto, qua aparis en 1964. Tre interesiva esas 
la komparo di ca tradukuro kun olta da Zamenhof, multe plu anciena (1894). 


Hike ni prizentas poemo, qua es indikilo dil reciproka alieneso inter 1” Ido- e 1” Esperanto- 
movementi (e literaturi): Esperantal autoro sensas principa solidareso kun l” autoro idistala, 
ma il ne plus havas konkreta informi pri ta paralela movemento. A ca poemo, Andreas Juste, 
per sua satirala kinesma epistolo (Por respondar a verd akuzi, 1972). Anke me respondis a ca 
poemo: ya tamen per ca libro, qua koncernas l” Ido-literaturo e kulturo, 1” altra esis 
bibliografio di Ido, por qua me bezonis helpo da specalisti. 


La titulo dil poemo es La lasta (dedikite amikale ad Idista poeto), ed es trovebla en EA, en 
pag. 310. 


La lasta 


Quale soldato kantas romana 

sola en lasta frontier” obliviita, 
tenaca an sua posteno 
dum destruktas la patrion barbari; 


Quale sur morto-tero traur-kantas 
sua amatin lasta homido, 
sub nivuni tacante svebanda 
vartadante la blinda kaoso: 


Tale Idisto lasta tu kantas 
triste al mondo, qua ja obliviis 

la linguo da tu amegata. 
O poeto fidela, saluto! 


Raymond Schwartz 


Franca lorenano, Schwartz naskis en 1894, en epoko, kande ta parto di Lorena apartenis 
ankore a Germania. Il mortis en 1973. Il esis la maestro dil esperantal satirala poezio, romano, 
novelo, e teatro, quin 1l duktis a talentoza perfekteso. Il esis vera equilibristo di linguo, qua 
en sua manui divenis instrumento por habila jonglado, e nuancoza kaptilo dil penso. Il ne 
multe tradukis. Schwartz kunlaboris kun revui: Literatura Mondo, Franca Esperantisto, La 
Nica Literatura Revuo, Sennacieca Revuo, ed il esis redaktero dil humorisma gazeto La Pirato 
(1933-36). Ilua poemi satirala aparis en Verdkata testamento (1926, 1930), La stranga butiko 
(1931), la Ĝoja podio (1949). En 1930 aparis anke la romaneto Annie kaj Mortmartre, recente 
rieditita. Erste en 1963 aparis ilua granda epopea romano Kiel akvo del rivero... Kolekturo 
de ilua noveli publikigesis en 1971: Vole ... novele, dum ke en 1972 aparis ilua lasta kolekturo 
kun recenta poemi e noveli satirala: ... kun siaspeca spico. Schwartz konsideresas la patro dil 
esperantala kabareto-arto. 


Jen mikra poemo, trovebla en E4, en pag. 255. 


Lirik” e praktiko 
(Liriko segun la germana poeto Heinrich Heine) 


“De mea ploro kreskas 

la viol” ed anemoni 

e tra suspiri mea 

fremisas sturn-kansoni ...” 


(Praktika respondo segun la holandana komercisto van Dal) 
“Or bone, - tua florin 

tu vendos kun profito, 

e tua sturnin manjos 

kun bel san apetito!” 


Konocata es anke la sequanta poemo, trovebla en EA, en pag. 254. 


La mendikistulo 


Omnadie ye l” vespero 
ven- mendikistulo, 

ed il stacas longa hori 
an la strad angulo. 


Forsan yari kinadek il 
evas mizer-maske, 

fakte la kompato-veki 
esas lua tasko. 


Insistante il extensas 
shapk” krasoza, tusas 
per pulmoni ftiza, 
qui la kap” sukusas. 


Il al bona muliereti 

magra danko glutas, - 
dop avara senkodiuli 
kun indign” il sputas. 


E senbruise, klaudikante, 
quala il arivas, 

il, nu, quaze nokta ombro 
nun la loko livas. 


Omnadie dum nokt-mezo 
sen ul egardado 

pulsas men del sana dormo 
bruiso sur la strado: 


ica homo kun kolegi 
dancas farandolo 

e par-ebria ili grakas 
venjo-karmaniolo. 


Jan van Schoor 
Belgiana kontoristo, J. v. Schoor naskis en 1896, e mortis en 1955. Forsan minora poeto, ilua 
poemi aparis en la kolekturo Amo kaj Poezio (1928). Il kunlaboris esencale en la traduko dil 
Flandra Antologio (1930), e ipse tradukis novelaro da L. Backelmans (1931), ed anke la 
romano da F. Timmermans Palletier (1933). 
La sequanta poemo esas trovebla en EA, en pag. 195. 

Tra la stradi 

Me en l” urbo belg Antwerpen 

tra l’ bulvardi e la stradi 


multafoye tra la marsho 
dil chagrini mea vadis. 

En la mez” di bruis’ ne-homa: 
rauka, tondras jazza ludo, 
me, timide, mea kanti 

ludas nur per shalmo-fluto. 


Charles Baudoin 


Charles Baudoin (1893-1963) esis konocata suis-franca psikologo e psikanalizisto, qua 
developis propra psikoterapiala skolo en Genève. Dum multa yari il esis anke direktoro dil 
Instituto Jean-Jacques Rousseau, importanta pedagogiala institucuro di Genĉve, ye 
universitatala nivelo. Il ne multe skriptis originale en Esperanto, ma kelka poemi esas tre 
talentoza. Il meritas menciono, malgre la fakto, ke la esperantal publiko poke lektis pri e de 
ilu. 


Yen poemeto tre modernastila (fakte: en poeziala prozo), qua aparis lor lua morto, en Svisa 
Espero, 4/1965. 


Me tedesis dal vorti 


Me tedesis dal vorti, dal idei, quin me tro ofte krumplis, - qui similesas a sordida 
jurnali sur la peizajo. 

Me tedesis da omno qua elevas su inter mea respondo e l” advoki dal mondo. 
Me volas rilernar la tepida tucho dil kozi. 

Me volas pesetar la lejera pezo dil unesma suno konkave en la morbida manui. 
Me volas rikonocar la pikanta odoro, kompozit ek musko e velkinta folii, 

Qua exhalesas de-inter la fingri — dal forestala tero. 

Me volas rilernar l” alfabeto di omno, quon l” infanto amoze tuchas. 


Lucien Thevenin 


Thevenin esis minora franca poeto. Il vivis 1891-1962. Il propozas al lekteri kelka mikra perli 
di imediata lirika inspiro. Ilua maxim valoroza poemi aparis en la libreto La vana kanto 
(1947). 

Ica poemo aparis en la mencionita libreto, en pag. 10. 


La sun’ matinala 


La pala, ronda luno sur la cielo kuras. 

Nun nulo bruisas; nur la riveret' murmuras. 
Extensas su cirkume l” ampla planajo nuda; 
en movo esas nulo en la ruro muta. 


Subite krio sonas e l” aer” fendesas. 
Ul triumfoza voc’ l’ unesma vok’ transmisas. 

Sun vekas hano. La naturo somnolanta 
respondas al ucel” tam frue kanteskanta. 


E, reda quale sango, an la horizonto, 
la matinala sun’ acensas super mondo. 


Jaume Grau Casas 


Inter la poeti de hispana o katalana origino, certe Jaume Grau Casas es la maxim importanta 
e konocata. Grau Casas, katalano, naskis en 1896, e mortis en 1951, en exilo. Il multe 
kunlaboris a Literatura Mondo, e a Kataluna Esperantisto. Ilua originala poemi aparis en 
Amaj Poemoj (1924), Novaj Amaj Poemoj (1927), e La Lasta Poemo (1936). Il esas la 
redaktero dil maestrala libro Kataluna Antologio (1925), e tradukis, en 1926, l” importanta 
libro da Prudenci Bertrana Barbaraj prozaĵoj. 

La tradukita poemo esas trovebla en EA, en pag. 190. 


A Julio Baghy 


Per frosto, povres’, e lament”, e lakrimo 
kovresas la perli di tua inspir”. 
Ma li dil koldeso ne esas viktimo: 

nur — varma dezir! 


Suspiro ye nobla, perfekta homaro, 

sen altra makuli de sango mizer; 

di paco, justeso, plezur” — granda maro 
tra tota la ter”. 


Deziro di frato-relat’ inter homi 

ed inter populi; di vir? a femin’; 

amoza konekto di singla l” atomi 
dil spaco sen fin”. 


Dum ke tua kordio — la centro dil Amo — 

ya sufras pro singla doloro e jem”, 

yen: omna cintilo di tua kordio-flamo 
divenas poem’. 


Amelia Núñez Dubus 
Delikata es l’inspiro dil hispana poetino Amelia Núñez-Dubús, naskita en 1889, e desaparinta 


en 1977. Elua unesma poemi aparis en Dekdu Poetoj (1934); en 1966 aparis la versala 
elaboruro di Navarra legendo: Eterneco. 

La kurta poemo, quan vi trovas hike, esas lektebla en EA, en pag. 361. 


Quaze formiki 


Ni esas simil al formika populo, 
sen-reva, sen-luma, obskur e tre pala; 
ma kelka formiki perceptas autuno, 

e sur lia dorsi aparas nun ali. 


Sensante yen l” ali, la bestio mizera 
divenas nur ebria pro joyo, pro lum”, 
la nov korp-organin sencese ol movas 
e sur omna squamo nun brilias la sun . 


Ma floro suficas, o herb”, sive vento 
e del insekteto defal- la nov ali ... 

... ni esas simil al formika populo 
Sen-reva, sen-luma, obskur e tre pala. 


Ossaka kenji 


Ossaka kenji (1888-1969), kun Itó saburo, esas la patro dil japoniana skolo di originala 
Esperanto-autori, qua tamen erste pos la duesma mondo-milito atingis tre alta literatural 
nivelo. Ossaka multe tradukis: diversa originala poemi ja aparis en Perlo el Oriento (1921), 
plu tarde anke en El Orienta florbedo (1957). Kom tradukero, Ossaka preparis 505 Poemoj, 
de la klasika japoniana poem-kolekturo Mannyó-shú (1958). 


Yen poemeto japonian-stilatra de la poemar-ciklo La. Buxo di Pandora, L’originalajxo es trovebla 
en Japana Kvodlibeto en pag. 17. 


Vere simila 

tua figur” subtila 

ad enotera 

floro sur ter” humila 

en krepuskul” vespera 
1934 

La triesma periodo dil Esperantala liriko (1945-1975) 


Generala introdukto 


La prodromo dil nova periodo es ja trovebla inter 1945 (milito-fino) e 1950: nova voci 
audesas, nova autori probas emular la maestri dil budapestala skolo. Balde, ta nova voci 
divenas sola aktori sur la literaturala domeno: Hungaria, nun stato sub stalinista rejimo, tacigis 
la voci parolanta planlingui til 1956. 


Ma en 1951 departas, per un komuna libro (Kvaropo) quar autori (W. Auld, R. Rossetti, J.S. 
Dinwoodie, J.I. Francis). e un editerio (“Stafeto”), direktata da Juan Régulo-Pérez. La 
komencanta nov periodo dil esperantistala liriko nomizesos “periodo dil skotiana skolo”, nam 
la quar maxim importanta reprezenteri mencionita esas skoti. Li duktis revoluciono aden la 
lirik-arto, quankam, precipue sur tradukala domeno, li nultempe renegis la budapestal 
doktrino. 


Inter 1950 e 1965 eventis kontinuanta augmento e kresko dil Esperanto-literaturo, koncerne 
sive la nombro di autori, sive la nombro di libri, sive la nombro di revui literaturala aparanta. 


Pro quo, regretinde, ca chapitro restis nekompleta 


Mea intenco esis prizentar historiala e kritikala introdukto al literaturo di Esperanto 1945- 
1975, qua koncernas anke lo restanta del plu anciena “skoli”, la nova skoli e grupi, ne nur 
lirikisti e poeti, ma anke en prozo, jurnalismo, esayo, e teatro. 


Ek la lirikisti, me volis prizentar al lektero reprezentanta selekto de poemi da lore importanta 
poeti. Mi sucesi tradukar poemi dil sequanta autori: Ŝtefo Urban, Eli Urbanova, Baldur 
Ragnarsson, Geraldo Mattos, Edwin de Kock, Ueyama Masao, Tomita tomu, Tanaka sadami, 
Miyamoto Masao, Yamada tempu, William Auld, Reto Rossetti, J.S. Dinwoodie, J.I. Francis, 
Ivan St. Georgiev, Karolo Piĉ, Victor Sadler, Roman Dobrzinski, Clelia Conterno 
Guglielminetti, R.P. Nogueira, Alexander Logvin, Kjell Walramoen, Aldo de” Giorgi, Vesna 
Skaljer-Race. 


Mankas mult altra autori, quin me amas, ma quin me ne povis introduktar aden l” Antologio: 
Sylla Chaves, A.D. Foote, Marjorie Boulton, Nicolino Rossi, Antonija Albert, Henri 
Baupierre, Claude Piron, Boĵdar Vanĉik, Salvador Gumà, Poul Thorsen, Julius Balbin, 
Murata keinosuke. 


Regretinde, mankis tempo, ed helpo: Andreas Juste, mea mentoro, desaparis de la literaturala 
ceno, e, forsan, pokope desaparis, en me, inklineso e pasiono. Yes, oli ne duras eterne. Do, di 
ca chapitro, qua mustabis esar ampla e tre komplexa, restas nur torso. Se ulfoye me povos, 
me kompletigos ol. Ma me dubitas, ke to eventos. Pro to ca libreto riaparas, quale me ultempe 
lasis ol. Nekompleta. 

Poemi da autori dil triesma periodo 


William Auld 
(Angla autoro, o, plu precize, skota. Tre importanta anke kom esayisto) 


Japoniana poemeto II 
(Ca poemo aparis en Unufingraj melodioj en pag. 35) 


Nula vento 

klinigas la bruna herbi. 
Sur mond” mortanta 
nula pluv-lakrimo 
trauras morto-cerebri. 


Japoniana poemeto III 
(Ca poemo aparis en Unufingraj melodioj en pag. 35) 


La griza urbon 

printempe suno lav-, 

folii verda 

pro to extaze tremas ... 
Me ? ... dil laboro sklav”. 


Noktala aviacado 
(Me trovis en Kvaropo, en pag. 25, poemo pri nokta aviacala flugado). 


Silenc” — ecepte basa zumo, 
qua la oreli ne molestas. 


Sen lum’: ecepto: spektro-lumo 
en la “kokpito fosforeskas. 


Senmova svebas tuch-proxim 
P astri, quale mil lampiri. 


En nova mondo me pilgrim-, 
flugas en voy’ dil pioniri. 


Ta oldi 
(En Humoroj, en pag. 53) 


Me ne volas kredar, 
ke ta oldi, 

qui ye fantomi kredis, 
e brulis sorcistini, 
tamen multa tempon 

li disipis en ca bagateli, 
ma probable lin okupis 
la taski dil dio, 

e quale trompor 

la kontrolisti. 


Ma sorcistin-rabdado 
agreable ruptis la dial rutino; 
e fetoro del inferno, 

akra sub narici, 

plonjigis lia vizaji 

en bir-krugo plu fervoroze. 


Semblas a me, 
ke li multe similesis 
a ni. 


Inkubo 
(En Humoroj, en pag. 36) 


Me tiris segun urbo-strado 

(en mea sonj? dummatina): 
tranquila semblis l” anmo-stato, 
P “etoso senchagrina. 


Subita ploro me kulbutis 

(me pregas, ya, psikiatro?!): 
nam preterpasante men salutis 
mea mortinta patro. 


(Sequas hike l” 8-esma chapitro dil granda poemo da Auld La infana raso. Ica kanto aparis 
anke en EA, en pag. 405-408) 


Es izoliva amar idealo 
An l” oceanal fundo 
la pezoz quirlo dil nigra aquo 
koldes” 


sen-mova 


Pro quo tu ne reciprokas populo mea amo 
pro quo tu ne aceptas me ? 
Kredar sola 
kontre majoritato — 
yen es facila 
ma kontre mem le amata? 
kurasoza monstri dil profundaji 

pre-onkli 


hungro vi deskontentigas, 
ma men ta mondo silencoza e nekonocata 
pulsas kri-anhelante, furioze 


al fremda stranjera humida roki 
e la nubi mortanta 
e benedikita infantal tranquileso 


blindes’ blindes’ 
mentii 


me oblivias la fumo-kaktuso di hiroshima 
me deziras nur okupo femino distrakto 
lernas nur hazarde, oblivias multo, 
selektas nur lo facila 


ed oportuna 
quan altri selektas por mea informo 
ma ne deziras decidar, judikar, kondamnar 
se lon la cirkonstanci impozas obligale 
ma es ante omno atencema 


la cerebr” es tro mikra 
por quo me bezonas ca sabro-dento? 
me ne ja deziras mordar mea enemiko 
En la fola horo 
kande la plando gigantea 
celos nigre la cielo 
lore me memoros 
ma tro tarde 
e pose 
la skopo tranos itere 


blinda dursto, blinda disspermizo, blinde 


lo squamoz groteska sukusas su asasinive 
silencoze 

brankioza viktimo instinkte fulminifas sen-lume 
e la sam-tempa pre-temp” dil abisi 
duras 
la skopo konsumas 


ma olim la sukon pumpis 
idealo nultempe soligiva 
e ulfoye ol 


duras 


se me ne sensas pluvo sur-vange ol 
ne existas 
ni konocas nur un homo e ne komprenas 


omnon per un okul-paro, omnon 
por sempre per dek fingro-pinti nur 
vua lumbo konkava 
su genitis per me tucho, 
mortis 
kande nokto klozis a me la okuli 


nb od rono et hm 
ui no ind vno oo 


kriez hop e me saltas 
me es nedisputeble saja 
sagaca e ante omno atencema 
nam ton on dicis a me 
e me es certa, ke la mond” es plata 
per mea okuli me vidis lo, 
e se ol quirlesus me certe falus aden spaco 
Sub la vivanta pelo formikumas vermeti. 


Ni es la netacanta bestio 

la flava e nigra mondo dil giganti 

aurore venis senbruise ed mem l” atom-bombo 
ne chanjas la ter-konturi 

ne es akuzebla ni pri nia hiato-peki 
la cerebro kontenas nur ni 

ed es tro mikra, tro mikra 

En la final e fola horo 
kande la mamin laceras vitro-peci 
kande trabi sakrifikesas al Fairo 
kande vermi repteskas 


me es la mondo Nur mea cerebron tormentas 

la sunal lacero di nervi 
kande morto klozas 
a me l” okuli 
la mondo mortas 
ma la skopo 


duras 
e lagi lekas karesoze l” ombroza rivi 
e ne existas se mankas oreli homala 


la pezoz pulso dil aquo 
koldes” 
sen-mova 

ma blinda skopo 


(Ica poemo trovesas en EA, en pag. 421: profunda medito pri l” evo) 
Un ek ni 


Sidas sub lampo. 
Lektas libri. 
“Edukesas”. 
Divenas omnadie plu krumplita 
Dum tri yari lasas moldar 
Sua barbo 
Dum dek yari lasa gibeskar 
Sua shultri. 
Sen-sorge las- spozino lun dupar, 
Ed omnadie plu sen-resorteskas 
Til uldie aston’ es ja ecesiva, 
e, quaze nuda mar-molusk” en konko, 
1l timas lasar sua kapo ad-extere. 
E tro tarde 
Konstatas, ke nulon il parfinis, 
Ripensas al olima yun” sincera 
di qua l' intenc” ardanta ne suficis. 
E 
sidas sub lampo 
lektas libri 
kadukeskas. 

Victor Sadler 
(Anglo, vivinta en Nederlandia) 


La muevi-gardero 
(En Memkritiko, en pag. 24) 


Me jokez 
Kun mea desplezuro, 
amiko 
petro-jetanta: 
tu vizas mea muevi. 


Ka tu ne rikonocas me, sol-iranta mar-fantomo ? 
ne vidis tua traci 
deskovrita dal refluxo ? 


Me savas - ic agresiva Vervo 

en omn animali ... 

Ma ne protestez! 

Nam quan kondamnor? Ka tun, muskul-exaltita? 
O men, ecentrika muev-gardero, 

qua ne amas homi? 


Yen lo vera: Klara konfeso, ke l' autoro prizas l' animali, plu multe kam la homi. La prefero, 

ja sensebla cetere en pag. 64, forsan ne plezos a homala lekteri. Il repetas la temo dil promeno 
an mareo (en pag. 60). La poeto kredeble skriptis to en periodo di nelaboro. Kom poeto, il ne 
havis laboro. Pro to, il esis aktiva, segun posibleso, kom religiala docisto, sorcisto, e muevo- 
gardero. Ta lasta profesionon il ipsa definas “ecentrika”. 


Edwin De Kock 
(Autoro de Sud-Afrika) 


Haiku 
(De: Fajro sur mia lango, en pag. 21) 


Falanta plumo 
tandem tuchas la sulo 
e stacas halte 


Uta 
(De Fajro sur mia lango, en pag. 21) 


Ka tu remarkis 
velko dil herbo-folio ? 
Roko sablala 
en verda universo 

kontuzis lua vivo. 


Sud-Afrika 
(De: Fajro sur mia lango, en pag. 26) 


Dum-jorne, turmo-domi, quale fungi 
dil epoko, propagas siluet-montre 
aua westaleso, dum la ungi 

dil nokto restas interne, pronte. 
Ma kande lavespero en Kab-Urbo 
redpede marchasaden l” ondi, 

e dronesas ube olim la perturbo 

dil blankrasala navi importismondi 
stranjer pos vizaj” norde pal, 

lore riposedas ol la lando. 

Ventatre iras muji bubalal, 

e l’anxio plantacas sua plando 
apud la kordio, kande Ulo venas 
trans la stepi til 1? unesma domi, 

e su peza-spire fortranas, 
fru-matine, kun la frost-fantomi. 
Sur la kontinental nigra sino 

pezas karg’ di koncienc” e destino. 


Baldur Ragnarsson 
(Poeto qua vivas en Islando) 


(Sen titulo: de EA, en pag. 549) 


Reda, 

reda quale sonjo 
pri vintro-rozi 
fluas mea sango. 


Mea vivo dormas 
sub nivoza strato 
an rozea vango. 


E la niv’ extensas 


sua blanka manui 
per mea sango. 

(Sen titulo: de EA, en pag. 551) 


En nigra kesto 
di long-hara nokti 
me plendas l'existo. 


Quale sugata pluvo 
me lakrimi ploras 
sur me ya tristo. 


E sospiras vane 
savar pentre piktar 
la tota Kristo. 


Ploro 
(En EA, en pag. 538) 


Tu esas la ploro dil nokto 
sur verda planet”. 


Blua lakrimi gutifas 
de krianta fonti 

tra turgecanta folii 
adsur matrala mami. 


La ploro dil nokto. 

La voyajero jemas sub roki, 
rati rodas radiki, 

e lakrimo-flui 

simboligas misterii 

sur verda fondi 

e varma karno. 


La ploro dil nokto 
sur nia verda planet”. 


Torental en la flui 

til nova verdaji 

per sufranta okuli, 
paligas la folii. 

Blua okuli buli dil nokto 
konektas pala fingri 

por la funeral danso. 


Tu esas la ploro dil nokto 
vivo, sufrado. 

Roman Dobrzynski 
(Polona satir-autoro) 


Ka povas ni 
(Epigramo, aparinta en la revuo Paco, 4/1972, en pag. 31) 


Ka povas ni dansar kun la chapelo ? 
Ka povas ni vivar sen fairo-aquo ? 
Ka povas ni lernar ya duadek lingui ? 
Yes, ni povas lo — ma pro quo? 


Ivan St. Georgiev 
(Bulgariano) 


Kaskado 
(De Provo alfronti la vivon, en pag. 53) 


Aquofalo 
Gaye 
falas 
aquoguti 
fole 
falas ... 
Mea kordio 
ja sen plor” es 
pala 
pala 
Fluez 
fluge 
falez 
fole 
ed 
senvole 
fola 


fluo! 


ST 


Alexander Logvin 
(Ukrainiana poeto) 


Lilio 
(De l' poem-kolekturo Sur la vivovojo, en pag. 83) 


Aromoza lilio: 
kristala bokalo. 

ma lo bel forfalas 
petal” pos petalo ... 


Fier la homido: 

infanta preludo, 
kelk-tempa florifo 
Plendinda konkludo ... 


R.P. Nogueira 
(Tatempe, yun autoro braziliana: hike vi trovos tri satirala poemeti, del kolekturo Vojo kaj 
vorto, respektive en pag. 30, 33 e 34) 


Poeziala gardeno Simfonio dil dubito Tropikismo 


helio ka Mea lando havas palmi 
tropi yes ube kantas generali 
cirkum ma se 
mio- forsan 

zoti ne 
heliotrompi 


Geraldo Mattos 
(Braziliana poeto) 


A Idista poeto 
(Del poem-kolekturo Ritmoj de vivo, en pag. 20) 


Kaduka brancho de arboro hard 
la linguo, quan tu al arto penis 
duktar, vivala suko ne plus tenis, 
e balde facis su nur frosta “karb”. 


La seka vorti, en pezoza garb”, 
koloron monoton tedive prenis, 

ma nov foliar” ja gaye venis 

de la preplanto, kun printempo-farb”. 

Tu kriis, tu ululis, tu stertoris, 
ma komprenis tun ja nula homo: 
la eki trans la monti for-sonoris ... 


Perisis ja tua esper” idioma, 
per brulo, tu pri la muteso ploris 
e super la ruin” di tua Roma! ... 


Ŝtefo Urban 
(Cheko-slovakiana autoro. L’originalajo di ca poemo trovesas en EA, en pag. 482). 


Tosto 


Drinkez, filio, ne rapide, 
drinkez, filio, lente nur ! 
Tro rapide ne valide, 

tro rapide — sen plezur”. 


Pri la bir” 
pri l” dezir” 
sonez la muziko. 


Ne a tu, 
a la vent' 
vizas la prediko! 


Sequas poemeto, qua, segun Gvidlibro al parnaso, en pag. 60, esas japonatra. 


Strigal ululo: 
kun jem” yen haltas Tempo. 
La horo: Nulo. 


Eli Urbanova 
(Cheko-slovakiana poeto, spozino di Stefo Urban. L'unesma poemo venas del libro Nur tri 
kolorojn, en pag. 99). 


Vin’ pezoza 


Pezoz ya esis vino 

quan ni lor drinkis kune. 
Flamreda, en koloro, 

en gust” tre dolca, ka ne ? 
Ni tostis... du gobleti 

tinkleskis pro la joyo ... 
Drinkite til la fundo. 
Ha, ye quantesma foyo ? 


E pasas di’ pos dio 

en rango sen varieso 

e me ne es plu sobra, 
ma ebria kun eceso ... 
Ne volas kalmeskar 
la pulseganta sango. 
Pezoz me sentas vino 
ankore sur la lango. 


La duesma poemo venas del sama libro, ed esas trovebla en pag. 21. 


Propra imajo 


Vizaj’ di pup’ porcelanatre pala. 

Do ne aparta, kontree: tre banala. 
Mortint ol semblus certe, se du astri 
(nigra pupili: un ek la kontrasti) 

ne brilius larje de-sub okulbrovi. 

Quo nun altra ? Hike fiaskas yen la probi 
dum la serchad” de ul charmo specala: 
vizaj’ di pup’ porcelanatre pala. 


Ueyama masao 


(Poeto de Japonia. L” unesma poemeto trovesas en Suito, en pag. 67; le sequanta trovesas en 
Kvinteto 1969, en pag. 6,9, 6, 11, 10). 


Svebas aromo 
krizantemal dum verda 
restas gazono 


Dum jorn’ la suno, 
la lun’ vespere, ma ne 
a me Fortuno. 


Printemp” — obskura: 
por la asnet” kargita 
la voyo — dura. 


Yen la yar-fino. 
Nun pent” ed apologio 


van es per vino. 

Ka pac” postulas 
hom-vivo-sakrifiko? 
Indigne — brulo. 


Cirkum kanono 
rustoza tomb” dil glorio, 
- verda gazono. 


Vesna Skaljer-Race 
(Yugoslaviana poetino) 
(Yen bela poemo del kolekturo Maristo surmaste, en pag. 52) 


Ube tu esas, Mefisto? 

ne pro oro; 

pro voyajo, exploro — 

ne pro oro; 

pro l” kloz’ dil feliceso-rado — 
ne pro mondo-regno, 


venez, povoza pekisto! 


Tomita tomu 
(Japoniano. De Kvinteto, 1969, (en pag. 23 e 24), yen du poemeti) 


Printempal polvon 
sur arbor” vana vidus 
nur sole korvo. 


« Guevara-nokto » 
en hal” klimatizita 
pos « go-go »-modo. 


Tanaka sadami 
(Poeto japoniana. Hike vi trovas quar poemi. Le du unesma aparis en Suito 1967, en pag. 29 
e 11, e le du sequanta aparis en Kvinteto 1969, en pag. 29 e 30) 


Sur nuda muro 
moskit” aplastita — 
nigra makulo. 


Tifono venas 
tirane quirlas vento, 
pilono jemas. 

Garden’ dezerta 
sub varmes” sufokanta 
Aer” inerta. 


Nub-mar” severa 
sur Pacifiko, malgre 
novyaro bela. 


Miyamoto masao 
(Japoniana poeto. La tri poemeti venas de Kvinteto 1969. Li trovesas en pag. 41, 47, 45) 


Autun’ adportis 
kun pluv” funero granda: 
Guevara mortis! 


Murmuras maro 
sudala al shalupo, 
- quik februaro 


Printempe sango 
en la vesper” plu bolias 
- kun lang' en lango. 


Clelia Conterno Guglielminetti 
(Italiana poetino. Ica poemio trovesas en la kolekto Eta vivo, en pag. 50) 


Koncentrerio 
(Mantova, 9.9.1943) 


Dum tota dio me serchis tu kurante 
en desesper”, tra la tota urbo, 

la urb’ pro horor” deveninte muta; 
Me trovis tu — kaptita: 

Trans la greti me vidis tu: tu semblis 
Jesu krucifikita. 

Ek tu li intencis quon facar, 

pro qua krimino, ek tu — tote inocenta? 
E tun komprenas ca kordi raspanta 
qui tun de me separas plu efikive. 
Pro quo li prenis tu, e quon 

dicadas li, ke tu akuzesas, 

e pro quo li timas, ke tu fugos, 

ke tu atingos me? 

Parto de mea karno, 
fragmento de me anmo, 
trans la greti 

en kordal abraco, 

e nun tun li vizos 

per la mitraliori, 

e nun du fera monstrui 
trananta sur du katenegi 
movas su kontre tu, 
turnas vers tu la boko dil kanoni. 
Nun venas, nun venas, 
Atingas tun morto, 

lon jetas vers tu 

un ek ca komandi 

sika, nekomprenebla 


Aldo De” Giorgi 
(Italiana poeto, relative poke produktinta sur poeziala kampo) 


Ho, quante la mondo es repugnanta! 


Exterigar su del ca-jorna dio 
ne es posibla: 
la morgo vulturatre 
celita sur roko-pinto embuskos. 
For del pasat” eskapar 
ne helpas: 
rimemori quaze represalio 
per ungli furioze 
riagresos 
per mil tormenti 
on pagas 
mikr instanti 
di juo relativa. 
Per lakrim-abundo 
on su sendebitigas 
de rideto 
efemera 
per vicerala konvulsioni, 
per enkarna rapsi 
on equilibrigas 
voluptoza tempo-fragmento. 
Multekolora flori 
ma anke viperi, 
paradiz-uceli 
ma anke 

moskiti parazita. 
Muziko, pikt-arto 

ma kancero e tetano. 
Poezio 

ma 

Hiroshima ed Auschwitz. 
La nonesma simfonio, 

la Deala Komedio, 

ma napalmo e garoto. 
Jesu, Buddha, Baha u'llah 
ma 

infanto-tormenti, 
infanto-mutili, 
mongolismo: 


ED OLI AUGMENTESAS ... 


Ho, quante la mondo es repugnanta! 


Kjell Walraamoen 
(Moderna norvegiana poeto. Ica poemo trovesas en la libro, skripita kun altra poeto, l’ italiana 
jurnalistino Lina Gabrielli, Ni devas vivi, en pag. 61) 


Brancho super l” abismo 


Maxim profund en l’ anmo mea 
esas angoro 

pro la celiteso — 

En l'anmo mea 

trovesas pavoro 

pro la nevidebleso 

qua me certigas 

pri mea existo, 

qua certe eventos — 

Me portos celata pavoro, 
rodanta mordo 
kontinuala 

quale erodo di petro — 


Ma ultempe la suno 
varsos lum-faski 
aden l” abismo-teroro — 
Felica me esos 
nam me renkontros 
la lum-inundo 
e sensos la sunoza manui 

qui karesos. 

liberigante men 

de sennoma sufro — 

La brancho super l” abismo — 
Me ol prenas nun. 


Yamada tempu 
(Yen du poemeti, quin me tradukis de Suito 1967, en pag. 30 e 31) 


Arbar” en vento — 
nun Venus brilias super 
dormanta tendo. 


Ho, quanta joyo ! — 


Novjare ol arivos 
trans longa voyo. 

